title: Hildegard Schrader

text: Schrader voitti urallaan myös Euroopan-mestaruuden 200 metrin rintauinnista, Bolognassa vuonna 1927. Schrader oli matkalla suorastaan ylivoimainen; hän voitti toiseksi tulleen Lotte Mühen lähes viidellä sekunnilla.


title: Hildegard Schrader

text: Schrader edusti uintiurallaan seuratasolla "1. Magdeburger Damenschwimmverein" -seuraa. Hän kuoli 56-vuotiaana vuonna 1966 Magdeburgissa.


title: Heinz-Christian Strache

text: Heinz-Christian Strache (s. 12. kesäkuuta 1969) on itävaltalainen poliitikko, josta tuli vapauspuolueen johtaja vuonna 2005. Hän kannattaa tiukempaa maahanmuuttopolitiikkaa ja suhtautuu kriittisesti islamiin. Hän on oikeistolainen, mutta ei pidä itseään äärioikeistolaisena ja on sanonut, ettei puolueessa ole tilaa uusnatseille.


title: Heinz-Christian Strache

text: Strache on Itävallan kansalliskokouksen () jäsen.


title: The Last Shadow Puppets

text: The Last Shadow Puppets on Alex Turnerin (Arctic Monkeys) ja Miles Kanen (The Rascals) sekä säveltäjä-tuottaja James Fordin vuonna 2007 perustama yhtye, joka on julkaissut kaksi albumia.


title: The Last Shadow Puppets

text: Elokuussa 2007 "NME" raportoi, että Arctic Monkeysin laulaja Alex Turner ja vastaperustetun The Rascalsin Miles Kane äänittäisivät albumin James Fordin kanssa, joka myös tuottaisi levyn ja soittaisi sillä rumpuja. Turner ja Kane ystävystyivät, kun Kanen edellinen yhtye The Little Flames esiintyi Arctic Monkeysin lämmittelijänä Britannian kiertueella 2005. Turner ja Kane kirjoittivat kappaleita yhdessä myös Arctic Monkeysin vuoden 2007 kiertueella, jolla The Little Flames jälleen lämmitteli. Lisäksi Kane soitti kitaraa yhtyeen "Favourite Worst Nightmare" -albumin kappaleessa "505", sekä "Fluorescent Adolescent" -singlen b-puolissa "The Bakery" and "Plastic Tramp". Kane oli mukana myös vierailevana esiintyjänä Arctic Monkeysin keikoilla 2007, Glastonbury mukaan luettuna.


title: The Last Shadow Puppets

text: The Last Shadow Puppetsin albumin ensimmäiset äänitykset tehtiin Ranskassa elokuussa 2007. Joulukuussa Owen Pallett nimitettiin vastaamaan albumin jousi-, puhallin- ja lyömäsoitinsovituksista London Metropolitan Orchestran kanssa. Äänitysten aikana Turner and Kane pestasivat myös Luke Seomoren ja Joseph Bullin dokumentoimaan projektin etenemistä.


title: The Last Shadow Puppets

text:
Helmikuussa 2008 duo paljasti, että yhtyeen nimi olisi The Last Shadow Puppets, ja että se julkaisisi "The Age of the Understatement" -nimisen albumin 21. huhtikuuta 2008. Albumi meni suoraan brittilistan ykköseksi. Sen ensimmäinen single "The Age of the Understatement" julkaistiin viikkoa aiemmin, 14. huhtikuuta, ja se sisälsi kappaleen "Two Hearts in Two Weeks" sekä coverit
Billy Furyn "Wondrous Place" - ja David Bowien "In the Heat of the Morning" -kappaleista. Näistä jälkimmäisen Turner on nimennyt yhdeksi lempikappaleistaan. Duo on sanonut ottaneensa vaikutteita Scott Walkerilta ja Bowien varhaisesta tuotannosta.


title: The Last Shadow Puppets

text: Albumilta julkaistiin myöhemmin kaksi muuta singleä "Standing Next to Me" (7. heinäkuuta 2008) sekä "My Mistakes Were Made for You" (20. lokakuuta 2008).


title: The Last Shadow Puppets

text: Albumi oli ehdolla vuoden 2008 Mercury Music Prize -palkinnon saajaksi, mutta palkinnon sai Elbow-yhtyeen "The Seldom Seen Kid".


title: The Last Shadow Puppets

text: Yhtyeen toinen albumi, "Everything You’ve Come to Expect" julkaistiin huhtikuussa 2016.


title: The Last Shadow Puppets

text: Yhtye soitti ensimmäisen keikkansa Brooklynissa, New Yorkissa Sound Fix Recordsissa 4. maaliskuuta 2008 ja toisen Lower East Siden Cake Shopissa seuraavana iltana.


title: The Last Shadow Puppets

text: Kesällä 2008 yhtye soitti salaisen keikan Glastonburyssa, jossa oli mukana Arctic Monkeysin rumpali Matt Helders sekä The Raconteursista ja The White Stripesista tuttu Jack White.


title: The Last Shadow Puppets

text: Heinäkuussa duo esitti kappaleen "Standing Next to Me" syntymäpäivälahjana Jo Whileylle BBC Radio 1:llä, minkä lisäksi he coveroivat Rihannan "SOS" -kappaleen.


title: The Last Shadow Puppets

text: Vuoden 2008 Reading ja Leeds -festivaaleihin valmistuessa yhtye soitti kaksi pienimuotoista konserttia 16-päisen orkesterin kanssa Portsmouth Guildhallissa ja Oxford New Theatressa. Loka- ja marraskuussa 2008 yhtye aloitti pääesintyjänä ensimmäisen kiertueensa Isossa-Britannissa ja Yhdysvalloissa. Se sai yleisesti hyvät arvostelut sekä faneilta että kriitikoilta.


title: Kuwaitin Valioliiga

text: Kuwaitin valioliiga on Kuwaitin jalkapallosarjojen korkein sarjataso. Sarjan joukkueiden määrä on vaihdellut 8-14 joukkueen välillä. Kaudesta 2006–2007 aina 2008–2009 asti joukkueita oli 8-9. Sitä ennen sarjassa pelasi 14 joukkuetta kaudesta 2003–2004 aina 2005–2006 asti. Joukkueiden ottelu määrä jakautuu myös sarjan joukkueiden mukaan. Mikäli sarjassa on alle 10 joukkuetta, jokainen heistä kohtaa toisensa kolmesti, jolloin otteluita kertyy joukkuetta kohden 21 tai 24. Poikkeuksellisesti kaudella 2007–2008 joukkueet pelasivat kaksin kertaisen sarjan 9 joukkueen sarjalla.


title: Kuwaitin Valioliiga

text: Kauden päätteeksi sarjan viimeinen joukkue putoaa sarjatasoa alemmaksi. Kuwaitin 1. divisionaasta ei voi pudota alemmaksi. Puolestaan sarjan kaksi parasta seuraa voivat osallistua Aasian ja Arabian Mestarien liigaan.


title: Kuwaitin Valioliiga

text: Historian saatossa menestyksekkäin joukkue on ollut Al-Arabi 16 mestaruudellaan.


title: Beirut (yhtye)

text: Beirut on yhdysvaltalainen yhtye.


title: Beirut (yhtye)

text: Beirut sai alkunsa Santa Fe’ssä syntyneen Zachary Francis Condonin sooloprojektina, josta myöhemmin kehittyi hänen luotsaamansa yhtye. Beirutin ensiesiintymiset olivat New Yorkissa toukokuussa 2006, jolloin se promotoi debyyttialbumiaan "Gulag Orkestar". Yhtye yhdistelee itäeurooppalaisia ja kansanmusiikin elementtejä länsimaiseen pop-musiikkiin.


title: Peter de Klerk

text: Peter de Klerk (16. maaliskuuta 1935 Pilgrim’s Rest, Transvaalin provinssi – 10. heinäkuuta 2015 Johannesburg) oli eteläafrikkalainen F1-kuljettaja. Hän osallistui neljään F1-osakilpailuun kausina 1963, 1965 ja 1969–1970. MM-pisteitä de Klerk ei saavuttanut. Hän oli parhaimmillaan kymmenes vuoden 1965 Etelä-Afrikan GP:ssä. Hänen sijoituksensa hylättiin vuoden 1969 kilpailussa, jossa hän olisi ollut yhdeksäs. Hän ajoi Alfa Romeolla ja Brabhamilla.


title: Jani Pensola

text: Jani Pensola (s. 1975) on suomalainen kontrabasisti.


title: Jani Pensola

text: Pensola on opiskellut Sibelius-Akatemiassa ja Lontoossa Royal Academy of Musicissa opettajinaan muun muassa Jussi Javas, Duncan McTier ja Rinat Ibragimov.


title: Jani Pensola

text: Pensolan isä on saksofonisti Risto Pensola.


title: Jani Pensola

text: Pensola on valittu Lontoon sinfoniaorkesteriin ensimmäisenä suomalaisena mutta hän on soittanut orkesterissa aiemmin freelancerina. Hän on soittanut Lontoossa vuodesta 2002 freelancerina myös Rochester Philharmonic Orchestran ja London Sinfoniettan kanssa ja monissa suomalaisissa orkestereissa. Hän soittaa myös Zum-yhtyeessä.


title: Jani Pensola

text: Pensola on vuonna 2005 valittu vuoden basistiksi.


title: The Man (elokuva)

text: The Man (televisioesityksessä The Man – kovaa peliä Detroitissa) on komediaelokuva vuodelta 2005. Siinä päähenkilöinä ovat Samuel L. Jackson ja Eugene Levy.


title: The Man (elokuva)

text: Andy Fiddler (Eugene Levy) työskentelee hammashuoltovälineitä kauppaavassa yhtiössä. Hän on hermostunut, koska joutuu pitämään puheen Detroitissa.


title: The Man (elokuva)

text: Detroitissa on varastettu juuri suuri määrä aseita. Agentti Derrick Vann (Samuel L. Jackson) tutkii tapausta. Hän on järjestänyt ostotilaisuuden kahvilaan, jotta saisi varkaat kiinni. Andy Fiddler on samassa kahvilassa ja roisto luulee häntä ostajaksi. Andy joutuu auttamaan Derrick Vannia roistojen kiinniottamisessa, koska he luulevat häntä oikeaksi ostajaksi.


title: Alfonso de Portago

text: Alfonso Antonio Vicente Eduardo Angel Blas Francisco de Borja Cabeza de Vaca y Leighton, paremmin tunnettu nimellä Alfonso de Portago (11. lokakuuta 1928 Lontoo, Englanti, Iso-Britannia – 12. toukokuuta 1957 Guidizzolo, Italia), oli espanjalainen F1-kuljettaja.


title: Alfonso de Portago

text:
Portago ajoi uransa aikana Ferrarilla ja osallistui viiteen F1-osakilpailuun kausilla 1956–1957. Hän saavutti neljä MM-pistettä. Portago jakoi pisteensä kaksi kertaa. Ensimmäisellä kerralla Peter Collinsin kanssa ajaessaan toiseksi Britannian GP:ssä 1956 ja toisen kerran Argentiinan GP:ssä 1957, jossa Portago jakoi 5. sijansa José Froilán Gonzálezin kanssa.Hän oli ensimmäinen espanjalaiskuljettaja, joka on ajanut palkinnoille. Parempaan pystyi vasta Fernando Alonso vuonna 2003 voittaessaan Unkarin GP:n 2003. Portagolla oli myös pisin nimi F1-kuljettajista.
‡ jaettu auto Peter Collinsin kanssa.‡‡ jaettu auto José Froilán Gonzálezin kanssa.


title: Alfonso de Portago

text: Kilparatojen ulkopuolella Portago harrasti myös rattikelkkailua ja osallistui muodostamansa joukkueen kanssa vuoden 1956 talviolympialaisiin. Joukkue sijoittui neljänneksi kahden hengen ohjastamassa ja yhdeksänneksi 4 hengen ohjastamassa sarjassa. He tekivät samalla historiaa olemalla Espanjan ensimmäinen olympialaisiin osallistunut rattikelkkajoukkue. Portago voitti pronssimitalin vuonna 1957 kahden-miehen tapahtumassa FIBT World Championships -kilpailuissa.


title: Alfonso de Portago

text: Portago ja hänen ajajansa Edmund Nelson kuolivat kolarissa vuonna 1957 Mille Migliassa, noin 65 kilometriä Bresciasta. Onnettomuudessa kuoli myös 10 katsojaa, joista viisi olivat lapsia. Portagon Ferrarin rengas räjähti 250 kilometrin tuntivauhdissa. Ferrari singahti vasemmanpuoleisen kanaalin yli surmaten 5 katsojaa ja kääntyi takaisin kanaalin yli aiheuttaen 5 muun katsojan kuoleman tien toisella puolella. Tapahtuman jälkeen Enzo Ferrari joutui pitkään oikeudenkäyntiin.


title: Alfonso de Portago

text: Portagon muistoksi on nimetty mutka Jaraman moottoriradalla Espanjassa ja St. Moritzin-Celerinan kelkkailuradalla.


title: Leavesden Studios

text: Leavesden Studios on suuri elokuvastudiokompleksi, joka sijaitsee Englannissa Watfordin pohjoispuolella, noin 30 kilometriä Lontoosta luoteeseen. Studio on rakennettu Rolls-Roycen vanhaan tehtaaseen, joka oli toisen maailmansodan aikana merkittävä lentokoneiden tuotantopaikka.


title: Leavesden Studios

text: Ensimmäinen studiolla kuvattu elokuva oli vuoden 1995 James Bond -seikkailu "007 ja kultainen silmä". Perinteisesti Bond-elokuvat on kuvattu Pinewoodin studioilla, mutta "Kultaiselle silmälle" jouduttiin etsimään uudet tuotantotilat, kun Pinewoodilla ei ollut tilaa muiden tuotantojen vuoksi.


title: Leavesden Studios

text: "Kultaisen silmän" jälkeen Leavesdenin studiot ovat tulleet kuuluisaksi erityisesti Harry Potter -elokuvasarjan tuotantopaikkana.


title: Retkikunta 20

text: Retkikunta 20 () oli Kansainvälisen avaruusaseman 20. miehistö. Retkikunta aloitti toimintansa 27. toukokuuta 2009 Sojuz TMA-15:n laukaisulla. Retkikunta päättyi Sojuz TMA-14:n irtautumiseen asemasta 11. lokakuuta 2009 01:07 UTC.


title: Retkikunta 20

text: Koska Kansainvälisellä avaruusasemalla olin ensimmäistä kertaa kuusihenkinen miehistö kolmihenkisen sijaan, retkikunnan miehistö jouduttiin laukaisemaan kahdella eri Sojuz-lennolla (Sojuz TMA:han mahtuu kolme henkeä). Sojuz TMA-14 laukaistiin 26. maaliskuuta 2009 ja Sojuz TMA-15 laukaistiin 27. toukokuuta 2009.


title: Retkikunta 20

text: Gennadi Padalka oli kuusihenkisen ISS:n ensimmäinen komentaja ja ensimmäinen kahden peräkkäisen retkikunnan (Retkikunta 19 ja 20) komentaja. Nicole Stottista tuli viimeinen avaruussukkulalla laukaistava retkikunnan avaruuslentäjä.


title: Retkikunta 20

text: Japanin avaruusjärjestö JAXA laukaisi 10. syyskuuta 2009 kello 17:01 UTC Tanegashiman avaruuskeskuksesta H-IIB kantoraketilla ensimmäisen miehittämättömän rahtialuksensa ISS:lle, HTV-1:n ("H-II Transfer Vehicle" eli "HTV" - vertaa ESAn ATV). Rahtialuksen tehtävänä on huoltaa japanilaista Kibō-avaruuslaboratoriomoduulia ja tarvittaessa myös muuta asemaa.


title: Ottón Solís

text: Ottón Solís Fallas (s. 31. toukokuuta 1954) on costaricalainen taloustieteilijä ja poliitikko. Hän oli suunnitteluministerinä ja keskuspankin johtokunnassa Óscar Ariasin ensimmäisessä hallituksessa 1986–1988. Hän edustaa Partido Acción Ciudadana -puoluetta.


title: Ottón Solís

text: Solís valmistui 1976 Costa Rican yliopistolta ja suoritti taloustieteen korkeamman tutkinnon Manchesterin yliopistolla 1978. Poliittisen uransa hän aloitti Partido Liberación Nacionalissa (PLN).


title: Ottón Solís

text: Solís siirtyi 2000 perustettuun Partido Acción Ciudadana -puolueeseen. Hän oli presidenttiehdokkaana 2002 ja 2006, ja hänet valittiin PAC:in presidenttiehdokkaaksi myös vuoden 2010 vaaleihin.


title: Human Accomplishment

text: Human Accomplishment: The Pursuit of Excellence in the Arts and Sciences, 800 B.C. to 1950 on Charles Murrayn vuonna 2003 ilmestynyt kirja, joka käsittelee tieteen ja taiteen saavutuksia vuodesta 800 eaa. vuoteen 1950. Murray käy läpi eri asiantuntijoiden arvioita maailman suurimmista tutkijoista ja taiteilijoista.


title: Human Accomplishment

text: Murrayn mukaan tuloksena on, että 97 % tieteellisistä läpimurroista on valkoisten eurooppalaisten ja heidän jälkeläistensä (yhdysvaltalaisten, kanadalaisten, australialaisten, uusiseelantilaisten) tai juutalaisten aikaansaamia (2 % kuuluu aasialaisille, 1 % arabeille) ja myös taiteessa eurooppalaisten saavutukset ovat yli 70 %. Tämä prosentti on siksi pienempi, koska Murray on luonut oman asteikon muun muassa kiinalaiselle maalaustaiteelle, intialaiselle kirjallisuudelle ja arabialaiselle runoudelle, joita ilman länsimaiden osuus olisi lähes 100 %. Myös intialainen ja kiinalainen filosofia eriteltiin länsimaisesta filosofiasta.


title: Human Accomplishment

text: Murrayn mukaan suurimmat tieteen kärjessä ovat Newton, Galileo ja Aristoteles, filosofiassa Aristoteles, Platon ja Kant, musiikissa Beethoven, Mozart ja J. S. Bach, taiteessa Michelangelo, Picasso ja Rafael, kirjallisuudessa Shakespeare, Goethe ja Dante.


title: Human Accomplishment

text: Murray pyrkii kartoittamaan kulttuurin suurhenkilöitä ja etsimään näitä synnyttäviä kulttuuritekijöitä. Hänen mukaansa tieteellisten ja taiteellisten saavutusten määrä on laskenut 1800-luvun lopulta alkaen. Murrayn mukaan länsimaat ovat onnekkaita, sillä heidän kulttuurinsa pohjana on järkiperäinen kreikkalainen ajattelu ja kristinuskon yksilökeskeisyys eli katolisen kirkon tomismi, jonka mukaan älykkyys on lahja jumalalta.


title: Human Accomplishment

text: Vaikka juutalaisuus on lähempänä islamia kuin kristinuskoa, ovat juutalaiset nousseet Murrayn mukaan länsimaisen yhteiskunnan huipulle ensiksi koska heidät ympäröivä kulttuuri on sallinut uskonnon hylkäämisen, toiseksi koska he ovat aina painottaneet oppimisen tärkeyttä ja kolmanneksi koska heidän älykkyyteensä vaikuttavat perintötekijät ovat terävöityneet lukuisten vainojen seurauksena.


title: Mārtiņš Sirmais

text: Mārtiņš Sirmais (s. 15. heinäkuuta 1982) on latvialainen suunnistaja. Seuratasolla hän edustaa Turun Metsänkävijöitä.


title: Mārtiņš Sirmais

text: Otepään EM-kilpailuissa 2006 Sirmais voitti keskimatkalta hopeaa. Kiovan MM-kilpailuissa 2007 hän saavutti parhaan henkilökohtaisen MM-kisasijoituksensa sijoituttuaan sprintissä viidenneksi. Ventspilsin EM-kilpailuissa 2008 hän voitti keskimatkan hopeaa.


title: No Boundaries

text: ”No Boundaries” on musiikkikappale, joka tehtiin yhdysvaltalaisen American Idol -televisiosarjan kahdeksannen kauden voittajalle. Kappaleen kirjoittamiseen osallistuivat muun muassa Kara DioGuardi, Cathy Dennis ja Mitch Allan. Kappale on voittaja Kris Allenin ja toiseksi tulleen Adam Lambertin ensimmäinen singlejulkaisu.


title: No Boundaries

text: Kris Allen ja Adam Lambert esittivät kappaleen 19. toukokuuta 2009 American Idolin finaalilähetyksessä. Molempien versiot kappaleesta julkaistiin digitaalisesti 20. toukokuuta.


title: No Boundaries

text: Misha Berson kuvaili "The Seattle Times" -lehden blogissa kappaletta ”kenties kaikkein epäsointuisimmaksi, latteimmaksi vuodatukseksi ’inspiroivaa’ roskaa, mitä kenenkään American Idol -esiintyjän harteille on sälytetty viimeisen voittomahdollisuutensa hetkellä – ja ensimmäisenä Idolin jälkeisenä singlenä”. MTV:n verkkosivuilla Gil Kaufman puolestaan kuvaili kappaletta ”järkälemäiseksi läjäksi pöhöttyneitä kliseitä”.


title: No Boundaries

text:
Allenin single on myynyt yli 312 000 kopiota.
Molemmat versiot


title: No Boundaries

text: Allenin versio kappaleesta "No Boundaries" pääsi "Billboard Hot 100" -listan sijalle 11 ja myi 134 000 digitaalista latausta. Listaviikkonsa aikana kappale debytoi "Billboard Hot Adult Contemporary" -listalla sijalla 27.


title: No Boundaries

text: Lambertin versio kappaleesta "No Boundaries" pääsi "Billboard Hot 100" -listan sijalle 72, ja myi 36 000 digitaalista latausta.


title: Twat

text: Twat ovat Ruandan ja Burundin alkuperäisväestön muodostava pygmikansa. He puhuvat samoja bantukieliä, ruandaa ja kirundia, kuin maiden pääväestö hutut ja tutsit.


title: Twat

text: Twa-pygmien perinteisiä elinkeinoja ovat ovat metsästys ja keräilytalous. Toisen vuosituhannen alkupuolella saapuneet hutut pakottivat heidät vetäytymään syvälle metsiin. Twat muodostivat alueen alimman sosiaaliryhmän, joka toimi hutujen ja tutsien palvelijoina. 1980-luvulla Ruandassa arvioitiin olevan 50 000 ja Burundissa 40 000 twata.


title: Norrskärin majakka

text: Norrskärin majakka sijaitsee Merenkurkussa Mustasaaren kuntaan kuuluvan Norrskärin puuttoman saaren etelärannalla olevalla kumpareella. Se on rakennettu 1847 alun perin kahdeksankulmaisena tiilimajakkana, mutta myöhemmin majakkatornin ympärille on valettu vahvistukseksi betonivaippa. Majakan valolaitteet, muun muassa Fresnel-linssistö, ovat osaksi peräisin 1800-luvulta. Majakan korkeus on 21 metriä.


title: Norrskärin majakka

text: Majakan ympärille sijoittuivat 1800-luvulla rakennetut majakanvartijoiden rakennukset sekä 1900-luvun alussa perustettu luotsiasema. Norrskär oli Suomen viimeinen miehitetty majakka, josta majakanvartijat poistuivat 1987. Luotsiaseman toiminta päättyi jo 1982.


title: Norrskärin majakka

text: Russarön ja Söderskärin majakan ohella se on kolmas säilynyt kahdeksankulmainen suomalainen majakka.


title: Air Francen lento 447

text: Air Francen lennolla 447 ollut Airbus A330-200 putosi mereen 1. kesäkuuta 2009 Atlantin yllä. Kone oli matkalla Rio de Janeirosta Pariisiin. Lento lähti matkaan kello 19.03 paikallista aikaa (22.03 UTC) ja sen olisi pitänyt saapua määränpäähänsä aikataulun mukaan kello 11.10 Ranskan aikaa (09.10 UTC).


title: Air Francen lento 447

text: Viimeinen radioyhteys koneeseen saatiin noin kolme ja puoli tuntia lähdön jälkeen kello 1.33 UTC, kun se oli ohittanut Fernando de Noronhan saaret hieman yli 200 kilometrin päässä Brasilian rannikolta pohjoiseen. Tuntia myöhemmin koneeseen ei enää saatu yhteyttä. Kone oli lentänyt trooppisen ukkosrintaman läpi kello kahden aikaan aamuyöllä ja joutunut alijäähtyneeseen pilveen.


title: Air Francen lento 447

text: Koneen molemmat mustat laatikot eli ohjaamon äänitallennin sekä lentotietojen tallennin löytyivät. Huhtikuun viimeisellä viikolla 2011 löytyi ensin osia toisesta mustasta laatikosta, sitten toinen kokonaan koneen hylyn keskeltä. Aluksi arveltiin, että kone hajosi ilmeisesti kappaleiksi jo ilmassa. Myöhemmin koneen hylyn löydyttyä merenpohjasta havaittiin, että näin ei tapahtunut, vaan kone iskeytyi mereen lähes vaaka-asennossa erittäin suurella vajoamisnopeudella. Kone hajosi kappaleiksi veteen iskeytyessään ja kaikki koneessa olleet menehtyivät.


title: Air Francen lento 447

text: Onnettomuustutkinnan loppuraportin mukaan onnettomuuden aiheuttivat tekniset ja inhimilliset syyt. Koneen kapteeni poistui lepäämään ennen kuin kone ohitti trooppisen ukkosvyöhykkeen, mutta ei antanut konetta ohjaamaan jääneelle perämiehelle minkäänlaisia ohjeita ukkosvyöhykkeen ohittamisesta. Onnettomuuteen johtavat tapahtumat alkoivat, kun koneen nopeutta mittaavat pitot-putket jäätyivät lyhytaikaisesti 54 sekunnin ajaksi koneen lennettyä alijäähtynyttä vettä sisältäneeseen pilveen. Pitot-putkien jäätyminen esti koneen ilmanopeuden tarkan mittaamisen ja kone siirtyi automaattisesti käsiohjaukseen, jolloin fly-by-wire -järjestelmän lentotilan suojaukset kytkeytyivät pois päältä. Kumpikaan konetta ohjaamaan jääneistä lentäjistä ei aloittanut "epäluotettava lentonopeus" -toimenpidesarjaa, vaikka näin kuuluu tällaisessa tilanteessa tehdä. Tämä ei aiheuttanut välitöntä vaaraa, mutta konetta ohjannut perämies ohjasi koneen tuntemattomasta syystä jyrkkään nousuun. Tällainen nousu ei ole oikea toimenpide koneen lentäessä ilman luotettavaa nopeustietoa. Nousu jatkui siihen saakka, kunnes alle minuutissa koneen nopeus laski niin alas, että kone joutui sakkaustilaan. Sakkausvaroitin hälytti yhtäjaksoisesti 54 sekunnin ajan, mutta siitä huolimatta kumpikaan koneen ohjaamossa olleista lentäjistä ei ymmärtänyt koneen sakkaavan eikä tehnyt oikeita ohjausliikkeitä sakkauksen lopettamiseksi, vaan kone putosi jatkuvassa sakkaustilassa yli kymmenen kilometriä Atlanttiin asti. Kone iskeytyi pohja edellä noin 200 km/h putoamisnopeudella meren pintaan. Kaikki koneessa olleet 228 ihmistä saivat surmansa. Koneen lepotauolla ollut kapteeni palasi ohjaamoon putoamisen aikana, mutta vasta niin myöhäisessä vaiheessa, ettei koneen pelastaminen enää onnistunut. Miehistön yhteistoiminta tilanteessa, jossa he eivät tajunneet mitä tapahtuu, petti perusteellisesti.


title: Air Francen lento 447

text: Tutkijalautakunta edellyttää, että lentäjät koulutetaan toimimaan oikein myös poikkeustilanteissa. Onnettomuustutkijat totesivat selvityksissään, että miehistöä ei ollut lainkaan koulutettu lentämään lentokonetta käsinohjauksessa korkealla ohuessa ilmassa, eikä myöskään ollut harjoiteltu lentämistä ilman luotettavaa nopeustietoa. Air Francessa ei myöskään ollut harjoiteltu lentämistä kahden perämiehen ohjauksessa kapteenin ollessa poissa. Lisänä oli kahden ohjaamoon jääneen perämiehen välinen jännite, mikä ilmeisesti aiheutui siitä, että kapteeni ei poistuessaan määrännyt vanhempaa perämiestä konetta ohjaavaksi lentäjäksi, vaan jätti nuoremman ohjaimiin määrittelemättä lentäjien keskinäistä asemaa. Tutkijalautakunnan mukaan vanhempi perämies ei siirtänyt penkkiään taka-asennosta ohjaimien ja mittarien ulottuville kapteenin poistuttua, mikä on lähinnä tulkittavissa kiukutteluksi. Vanhempi perämies ei lainkaan seurannut koneen lentorataa nuoremman perämiehen suorittaman sakkaukseen johtaneen nousun aikana. Putoamisen aiheutti lopulta konetta ohjaavan lentäjän toistuvat virheet: lentäjä ei osannut tehdä oikeita koneen hallintaa palauttavia ratkaisuja, ja toinen lentäjistä käyttäytyi epäjohdonmukaisesti eikä osannut auttaa asiassa.


title: Air Francen lento 447

text: Airbus A330/A340-malleissa oli jo aiemmin raportoitu useita tapauksia, joissa pitot-putkien oletettu jäätyminen on johtanut virheellisiin lentonopeustietoihin ja sitä myötä ongelmiin lennoilla. Airbus oli jo ennen AF447-onnettomuutta käynnistänyt huolto-ohjelman, jossa kyseisiä pitot-putkia vaihdettiin toisen valmistajan tekemään malliin. Onnettomuuskoneessa tätä ei kuitenkaan vielä oltu ehditty tehdä.


title: Air Francen lento 447

text: Atlantilta löydettiin koneen osiksi arveltua romua, mutta ne osoittautuivat myöhemmin olevan peräisin jostain laivasta. Ensimmäiset turman uhrit ja osia hylystä löydettiin 6. kesäkuuta. Osien joukossa oli istuin, jonka sarjanumero täsmäsi turmakoneeseen, selkäreppu ja kotelo, jossa oli Air Francen lentolippu. 8. kesäkuuta 2009 Brasilian ilmavoimat ilmoitti, että koneessa olleiden ruumiita oli löydetty useita lisää.


title: Air Francen lento 447

text: Marraskuussa 2010 hylyn etsintöjä ilmoitettiin jatkettavan helmikuussa 2011 Ranskan laivaston sukellusveneen avulla. Hylky löydettiin lopulta 3. huhtikuuta 2011 laajojen etsintöjen jälkeen. Hylystä nostettiin pintaan molemmat lennontaltioitilaitteet ja muita osia, joita tarvittiin onnettomuustutkimusta varten. Vasta niiden avulla saatiin onnettomuuden kulku ja syyt selvitettyä. Hylyn mukana löytyi myös ruumiita.


title: Air Francen lento 447

text: Lennolla oli yhteensä 228 henkeä: 216 matkustajaa, yhdeksän matkustamohenkilökunnan jäsentä ja kolme lentäjää. Matkustajista 126 oli miehiä, 82 naisia ja kahdeksan lapsia (joista yksi sylilapsi). Useimmat lennolla olleet olivat Ranskan, Brasilian tai Saksan kansalaisia.


title: Air Francen lento 447

text: Lennon kapteeni oli 58-vuotias Marc Dubois, joka oli lentänyt Air Francella yhteensä yli 11 000 tuntia yli 20 vuoden ajan. Koneen syöksyessä mereen sen hallintalaitteissa oli 32-vuotias perämies Pierre-Cedric Bonin, jolla oli koneen lentäjistä huomattavasti vähiten lentokokemusta. Toinen perämies oli 37-vuotias David Robert.


title: Air Francen lento 447

text: Lennolla olleet olivat seuraavien maiden kansalaisia:


title: Ritgrund

text: Ritgrund on luoto Raippaluodon koillispuolella Merenkurkussa. Sen kohdalta alkaa tärkeä sisäväylä Perämereltä Selkämerelle. Luodolla on asunut jo Ruotsin vallan aikana luotseja ja kesäisin kalastajia. Luotsilaitos rakensi luodolle vuonna 1863 puisen tunnusmajakan, ja siitä tehtiin kuusikulmainen ilman välitasanteita. Luotseille rakennettiin 1871 oma luotsitupa, joka korotettiin kaksikerroksiseksi 1930. Se on yhä olemassa. Vuonna 1945 Ritgrund muutettiin valomajakaksi. Luotsitoiminta loppui Ritgrundin luodolta vuonna 1983, kun sen toiminta siirtyi Raippaluotoon.


title: Ritgrund

text: Pohjanmaan merenkulkupiiri peruskorjasi Ritgrundin tunnusmajakan 1993, jolloin sen rakenteita vahvistettiin ja ulkolaudoitus uusittiin ja maalattiin punamullalla. Ritgrund on nykyisin Suomen ainoa pookista tehty merimajakka. Se on myös Suomen ainoa puurakenteinen valomajakka. Majakka toimii nykyisin aurinkoenergialla.


title: Ritgrund

text: Luodolla on myös luotsiasemaa varten rakennettu kivilaituri ja aallonmurtaja.


title: Kaijakarin majakka

text: Kaijakarin majakka sijaitsee Kaijakarin pienellä kallioluodolla Selkämerellä Porin edustalla. Rautaristikkorakenteinen majakka valmistui 1933. Majakan valon korkeus on 20,2 metriä.


title: Luettelo animaatiosarjan Haamujengi jaksoista

text: Tämä on luettelo animaatiosarja Haamujengin jaksoista. Luettelo sisältää sarjan englanninkielisten jaksojen nimet.


title: Archie Comics

text: Archie Comics on yhdysvaltalainen sarjakuvayhtiö, jonka perustivat Maurice Coyne, Louis Silberkleit ja John L. Goldwater vuonna 1939. Yhtiön tunnetuimpiin sarjakuvahahmoihin kuuluu Justus (), josta on tehty useita sarjakuvia vuodesta 1941 lähtien. Hänen ohella tunnettavuuteen on noussut Justuksen muut vakiohahmot Santtu, Valpuri ja Helena. Hahmon loi Bob Montana, joka sittemmin piirsi sarjakuvat, Vic Bloomin käsikirjoittaessa ja John L. Goldwaterin toimiessa sarjakuvien julkaisijana, sekä toimittajana.


title: Archie Comics

text: Muita Archie Comicsin tunnettuja sarjakuvia ovat Josie and the Pussycats ja Sabrina, teininoita. Archie julkaisi myös hetken aikaa 1980-luvun lopulta 1990-luvun puoleen väliin Turtles-sarjakuvia, jotka perustuivat sen ajan televisiosarjaan Turtles – mutanttikilpikonnat. Pisin sarjakuva oli Teenage Mutant Ninja Turtles Adventures, joka kesti 72. numeron verran. Tämän lisäksi se julkaisee sarjakuvia videopelihahmosta Sonic the Hedgehog ja MegaMan.


title: Säpin majakka

text: Säpin majakka () sijaitsee metsäisellä Säpin saarella Porin edustalla. Saari on Eurajoen kunnan Luvian alueella. Majakka valmistui 1873 ja sen on suunnitellut arkkitehti Axel Hampus Dahlström. Majakan 28 metriä korkea tiilitorni on kalkittu valkoiseksi. Vuonna 1930 tornia vahvistettiin 15 cm:n paksuisella teräsbetonikuorella. Majakka automatisoitiin vuonna 1962.


title: Säpin majakka

text: Porin porvarit pystyttivät Säpin saarelle jo 1700-luvulla merimerkiksi noin 20 metriä korkean riukukaasan, jonka vieressä poltettiin merkkitulta. Vuonna 1852 saarelle rakennettiin kuusikulmainen valoton tunnusmajakka.


title: Säpin majakka

text: Majakka ja majakkamestarin talo ovat vuodesta 2000 alkaen olleet vuokrattuina Säppi 2000 ry:lle. Yhdistyksen tarkoituksena on vaalia ja edistää majakkakulttuurin säilyttämistä Säpin majakkasaarella. Yhdistys tekee pienimuotoista kunnostus- ja hoitotöitä sekä pitää majakkaa avoinna vierailijoille.


title: Säpin majakka

text: Toisessa majakanvartijan rakennuksessa on vuodesta 1959 toiminut Porin lintutieteellisen yhdistyksen lintuasema, joka on Ahvenanmeren Signilskärin jälkeen Suomen toiseksi vanhin.


title: Säpin majakka

text: Asuinrakennusten ohella suojaisan umpipihan muodostavaan majakan rakennusryhmään kuuluu kaksikerroksinen aitta. Sivummalla on sauna ja vanhojen talousrakennusten jäännöksiä.


title: Säpin majakka

text: Majakan rakennusten ohella saaren rakennuskantaan kuuluu saaren länsirannalla Luustuvannokassa jonkin matkan päässä majakasta sijaitseva entinen luotsiasema. Saaren pohjoisrannassa on vanha kämppärakennus. Myös vanhan tunnusmajakan rauniot nykyisestä majakasta luoteeseen ovat vielä nähtävissä.


title: Säpin majakka

text: Museovirasto on määritellyt Säpin majakkayhteisön ja luotsiaseman valtakunnallisesti merkittäväksi rakennetuksi kulttuuriympäristöksi. Itse majakan ja luotsiaseman rakennusten ohella valtakunnallisesti merkittävän rakennetun kulttuuriympäristön rajaukseen kuuluu myös koko Säpin saari.


title: Säpin majakka

text: Majakkasaarelle on tehty myös useita radioamatöörien viestitysmatkoja eli niin sanottuja majakkapeditioita, joiden aikana radioamatööriasemilla on mahdollisuus operoida harvinaisessa paikassa sijaitsevaa vasta-asemaa.


title: Säpin majakka

text: Kansainväliseen majakka- ja majakkalaivaviikonloppuun on Säpin majakalta osallistuttu:19. elokuuta - 20. elokuuta 2017 pidettävään tapahtumaan on ilmoittaunut varsinaiseksi majakka-asemaksi OH1AF.


title: Etuputsari

text: Etuputsari on rakennusalan ammattihenkilö, jonka työhön kuuluu huolehtia pintojen esikäsittelystä rakennustyömaalla. Etuputsari siis tasoittaa ja siistii pinnat seinien pystytyksen jälkeen tasoitemiestä varten.


title: Sälgrundin majakka

text: Sälgrundin majakka on Pohjanlahdella Selkämerellä Sälgrundin saarella Kaskisten edustalla sijaitseva majakka, joka valmistui 1875. Se on Suomen ensimmäinen majakka, joka jo alun pitäen valmistui petrolikäyttöiseksi. Sen on suunnitellut Axel Hampus Dahlström. Majakan valo sytytettiin 13. syyskuuta 1875. Majakka maalattiin puna-valkoraitaiseksi. Aluksi sen punaisen valon kantomatka oli 11,5 meripeninkulmaa, mutta kun siitä poistettiin 1925 punaiset varjolasit, kantomatka kasvoi 16 meripeninkulmaan. Tornin pinta rapattiin 1931. Majakka automatisoitiin 1966, kun se kytkettiin valtakunnan verkkoon.


title: Sälgrundin majakka

text: Majakan ympärillä on pari pientä asuinrakennusta sekä suuri entinen luotsiasema. Majakkarakennuksia ylläpitää nykyisin Kaskisten kaupunki. Se on suosittu matkailukohde.


title: Sälgrundin majakka

text: Sälgrundin saaren eteläpäässä oli jo 1700-luvun alussa merimerkkinä riukukeko, joka säilyi siellä aina 1800-luvulle saakka. Keko purettiin 1850, ja sen tilalle rakennettiin valoton tunnusmajakka.


title: Tainion majakka

text: Tainion majakka sijaitsee Enighetenin matalikolla Loviisan edustalla. Ensimmäinen kasuuniperustainen pohjamajakka paikalle valmistui vuonna 1956, mutta se katkesi keväällä 1964 majakan tornin epäonnistuneen betonivalun seurauksena. Uusi kasuunimajakka rakennettiin kokonaan telakalla ja se tuotiin paikalle upotettavaksi 1966. Majakan valon korkeus on 16,7 metriä ja tornissa on myös tutkamajakka. Majakka on saanut nimensä merenkulkuneuvos Sakari Tainion mukaan.


title: Tainion majakka

text: Entisen majakan majakkavalon korkeus vedenpinnasta oli 14,9 m, tornin läpimitta oli 4 m, vedenalaisen perustan suurin läpimitta 15 m, veden syvyys 6,4 m. Majakka oli katkennut noin 1,5 m vesirajan alapuolelta. Majakan perusta- eli kasuuniosa oli kaatumisen jälkeen alkuperäisessä paikassaan. Torniosa makasi kaatuneena merenpohjassa noin 9 metrin päässä kasuuniosasta.


title: Lyhtykalat

text: Lyhtykalat ("Phosichthyidae") on sukasuukalojen lahkoon kuuluva syvänmeren kalojen heimo, joka esiintyy Atlantissa, Tyynessämeressä ja Intian valtameressä. Sukulaisheimonsa sukasuiden tapaan lyhtykalat ovat yleensä hoikkavartaloisia. Lyhtykalojen valoelimet sijaitsevat kylkien alareunassa.


title: Lyhtykalat

text: Lyhtykaloja tunnetaan 24 lajia, jotka jaetaan seitsemään sukuun. Ne ovat yleensä pienikokoisia, alle 10 senttimetrin mittaisia kaloja, mutta toisaalta ne voivat olla erittäin runsaslukuisia.


title: Sandro Nicević

text: Sandro Nicević (s. 16. kesäkuuta 1976 Pula) on kroatialainen koripalloilija, joka edustaa nykyisin Sutor Basket Montegranaroa.


title: Saaremaa Vodka

text: Saaremaa Vodka on virolainen votkamerkki. Se tuotiin markkinoille vuonna 1996. Saaremaa Vodkaa valmistaa Altia Eesti Ltd. Sitä on saatavilla 40 ja 80 tilavuusprosentin alkoholipitoisuudella. Vuonna 2003 se oli kalliimpien kotimaisten premium-vodkien markkinaykkönen Virossa 43 prosentin osuudellaan. Saaremaa Vodkaa myydään seuraavissa pulloissa: 50 ml, 500 ml, 700 ml ja 1 000 ml.


title: Conrad L. Hall

text: Conrad Lafcadio Hall (26. kesäkuuta 1926 Papeete, Tahiti – 4. tammikuuta 2003 Santa Monica, Kalifornia, Yhdysvallat) oli yhdysvaltalainen elokuvaaja. Hänet palkittiin urallaan kolmesti Oscarilla.


title: Conrad L. Hall

text: Hallin isä oli kirjailija James Norman Hall. Hän valmistui USC School of Cinema-Televisionista vuonna 1949 ja aloitti uransa televisiossa, mutta siirtyi pian elokuvien pariin. Hall sai ensimmäisen Oscar-ehdokkuutensa elokuvasta "Morituri" vuonna 1965. Ensimmäisen Oscar-palkintonsa hän sai neljä vuotta myöhemmin elokuvasta "Butch ja Kid – auringonlaskun ratsastajat" (1969) ja toisen elokuvasta "American Beauty" (1999). Hänen muita elokuviaan ovat esimerkiksi "Lannistumaton Luke" (1967), "Kylmäverisesti" (1967), "Musta leski" (1987), "Tequila Sunrise – vaarallinen sekoitus" (1988) ja "Rajaton tahto" (1998).


title: Conrad L. Hall

text: Hall kuoli virtsarakon syöpään 76-vuotiaana tammikuussa 2003. Maaliskuussa hänelle myönnettiin postuumisti vielä kolmas parhaan kuvauksen Oscar-palkinto elokuvasta "Matkalla Perditioniin". Palkinnon vastaanotti hänen poikansa Conrad W. Hall, joka myös on elokuvaaja. Hall sai tähden Hollywood Walk of Famelle huhtikuussa 2003.


title: Nikodemos

text: Nikodemos (, vuoden 1938 raamatunsuomennoksessa "Nikodeemus") on Johanneksen evankeliumissa erinäisiä kertoja mainittu suuren neuvoston jäsen ja fariseus.


title: Nikodemos

text: Ensimmäisen kerran Nikodemos esiintyy Johanneksen evankeliumin 3. luvussa, jossa hän keskustelee Jeesuksen kanssa Jumalan valtakunnasta. Kuultuaan Jeesuksen sanovan, että sinne pääsy edellyttää uudestisyntymistä, Nikodemos kysyi ihmetellen, mitä se saattoi tarkoittaa ("eihän ihminen voi mennä takaisin äitinsä kohtuun ja syntyä"). Tähän Jeesus vastasi pitkähköllä puheella, johon sisältyy myös evankeliumin ytimenä pidetty, pienoisevankeliumiksi sanottu lause (Joh. 3.16).


title: Nikodemos

text: Myöhemmin Nikodemos vetosi neuvoston muihin jäseniin, jotta he eivät tuomitsisi Jeesusta kuulematta häntä. Hänen kerrotaan myös auttaneen Joosef Arimatialaista Jeesuksen hautaamisessa


title: Nikodemos

text: Sekä katolinen että ortodoksinen kirkko kunnioittavat Nikodemosta pyhimyksenä. Hänen muistopäivänsä on 3. elokuuta. Hänen mukaansa on saanut nimensä apokryfinen Nikodeemuksen evankeliumi, jota on väitetty hänen kirjoittamakseen.


title: Vuoden puhuja

text: Vuoden puhuja on nimitys, jonka vuonna 1949 perustettu Suomen puheopettajien liitto Logonomit ry vuosittain myöntää ansioituneelle puhujalle. Ensimmäiseksi ja vuoden 1971 puhujaksi valittiin vuonna 1972 presidentti Urho Kekkonen.


title: Robert Key

text: Simon Robert Key (s. 22. huhtikuuta 1945) on brittiläinen konservatiivipuolueen poliitikko. Hän on istunut parlamentin jäsenenä vuodesta 1983. Hän on myös Englannin (anglikaanisen) kirkon yleissynodin jäsen. Key opiskeli ja myöhemmin opetti taloustiedettä.


title: Robert Key

text: Key syntyi Plymouthissa, mutta muutti jo varhain Salisburyyn. Hän nai vuonna 1968 Sue Irvinen, jonka kanssa hän sai kolme lasta.


title: Danny La Rue

text: Danny La Rue (oik. "Daniel Patrick Carroll", 26. heinäkuuta 1927 Corkin kreivikunta, Irlanti – 31. toukokuuta 2009) oli brittiläinen viihdyttäjä, jonka tunnettuja hahmoja olivat naiseksi pukeutuneet miehet. Hänellä oli Lontoossa 1960-luvulta alkaen yökerho, jossa hän järjesti drag queen -esityksiä. Hänellä oli brittitelevisiossa useita omia tv-sarjoja ja -ohjelmia. Hän lopetti esiintymiset 2006 lievän aivohalvauksen jälkeen.


title: Stade du Fort Carré

text: Stade du Fort Carré on monikäyttöinen stadion Antibesissä, Ranskassa. Stadionilla pelattiin Ruotsin sekä Kuuban välinen ottelu vuoden 1938 jalkapallon MM-kisoissa.


title: Narvikin taistelu

text: Narvikin taistelut käytiin 9. huhtikuuta - 8. kesäkuuta 1940 Norjassa Narvikin sataman ja sen ympäristön hallinnasta Norjan valtauksen aikana toisessa maailmansodassa Saksan ja liittoutuneiden välillä. Ne voidaan jakaa Ofotfjordissa käytyihin kahteen meritaisteluun ja maalla käytyyn taisteluun kaupunkia ympäröivillä vuorilla. Syynä alueesta käytyihin taisteluihin oli Narvikiin Kiirunasta Ruotsista tuleva junarata ja satama, joka aina sulana mahdollisti ympärivuoden rautamalmin kuljetuksen edelleen.


title: Narvikin taistelu

text: Vuonossa 10. ja 13. huhtikuuta käydyt meritaistelut käytiin Britannian kuninkaallisen laivaston ja Kriegsmarinen laivasto-osastojen välillä, kun taas maataisteluihin osallistuivat liittoutuneista Norjan, Ranskan, Britannian ja Puolan joukkoja. Saksan vuoristojoukkojen täydennyksenä oli meritaisteluissa tuhoutuneiden alusten miehistöjä sekä laskuvarjojoukkoja. Vaikka Saksa kärsi merkittäviä tappioita merellä ja sen joukot työnnettiin lähelle Ruotsin rajaa, se lopulta sai hallintaansa koko Narvikin. Syynä tähän oli liittoutuneiden Ranskan taisteluissa kärsimä tappio ja sitä seurannut Ranskan antautuminen kesäkuussa 1940.


title: Narvikin taistelu

text: Ensimmäinen ryhmä lähti Bremerhavenista Saksasta 6. huhtikuuta ja siihen kuului kymmenen Friedrich Bonten johtamaa laivaston hävittäjää. Kussakin aluksessa oli parisataa sotilasta eli yhteensä noin 1900 Eduard Dietlin 3. vuoristodivisioonaan kuuluneen 139. vuoristojääkärirykmentin sotilasta. Hävittäjäosaston suojana olivat pääosan matkasta "Scharnhorst" ja "Gneisenau". Osasto läpäisi sumussa ja sakeassa lumisateessa varhain aamulla 9. huhtikuuta Länsivuonoon saapuen Ofotvuonoon, joka johti Narvikiin. Osasto valtasi vuonossa kolme Norjan laivaston partiovenettä "KNM Senjan", "KNM Michael Sarsin" ja "KNM Keltin". Viimeksi mainittu kerkesi kuitenkin ennen valtausta lähettämään radioviestin rannikkopanssarilaiva "KNM Norgelle".


title: Narvikin taistelu

text: "Z9 Wolfgang Zenker", "Z13 Erich Koellner" ja "Z19 Hermann Künne" laskivat aluksilla olleet 139. rykmentin I pataljoonan maihin Herjangsfjordissa Bjerkvikissä. Joukkojen tehtävänä oli vallata Norjan maavoimien 6. prikaatin varastot Elvegårdsmoenissa, mikä tapahtui lähes ilman vastarintaa. "Z18 Hans Lüdemann" ja "Hermann Künne" laskivat kaksi komppaniaa vuoristojääkäreitä (1. ja 6. komppania) Ramnesiin ja Hamnesiin valtaamaan Norjan vuonoa suojaavat rannikkolinnakkeet, jotka osoittautuivat olemattomiksi. "Z17 Diether von Roeder" jäi Ofotsfjordiin valvomaan aluetta. "Z12 Erich Giesen" saapuminen viivästyi moottorivian vuoksi eikä se osallistunut pääjoukon toimintaan.


title: Narvikin taistelu

text: Narvikin puolustuksesta vastasivat rannikkopanssarilaivat "KNM Eidsvold" ja "Norge", jotka olivat saaneet "Keltin" lähettämän varoituksen. Kumpikin alus valmistautui taisteluun lataamalla tykkinsä ja jakamalla miehistölle pelastusliivit. Viisitoista yli neljä aamulla saksalaiset havaitsivat "Eidsvoldin", joka aloitti vilkkulampulla viestityksen saapuville aluksille. Saksalaiset eivät kyenneet vastaamaan viestiin, jolloin "Eidsvold" ampui varoituslaukauksen. "Wilhelm Heidkamp" pysähtyi ilmoittaen lähettävänsä upseerin keskustelemaan vaihtoehdoista. Gerlach kuljetettiin veneellä "Eidsvoldille", jossa saksalaisupseeri vietiin komentosillalle keskustelemaan Odd Isaachsen Willochin kanssa.


title: Narvikin taistelu

text: Gerlach yritti vakuuttaa Willochin saksalaisosaston ystävällisyydestä ja vaati norjalaisia väistymään. Willoch pyysi aikaa keskustellakseen "KNM Norgen" päällikön Per Askimin kanssa, mutta Gerloch kieltäytyi viivytyksestä. Saman aikaisesti kuitenkin viestiupseeri tiedotti tapahtumista Askimia, joka kieltäytyi saksalaisten vaatimuksista vaatien tulen avaamista. Gerlachin poistuessa aluksista hän ilmoitti neuvottelujen epäonnistumisesta punaisella valoammuksella.


title: Narvikin taistelu

text: Willoch antoi välittömästi määräyksen tykkien miehittämisestä kääntäen aluksen kohti saksalaisaluksia lähtien liikkeelle kohti lähintä hävittäjää. 300 metrin etäisyydellä aluksen tykistöupseeri määräsi tulen avattavaksi. "Wilhelm Heidkamp" laukaisi neljä torpedoa, joista kaksi osui "Eidsvoldiin" ennen tulenavausta. Ammusvaraston räjähdys katkaisi panssarilaivan kahtia ja keulaosa upposi sekunneissa ja perä muutamassa minuutissa. Aluksen miehistöstä pelastui kahdeksan 175 saadessa surmansa mukaan lukien aluksen päällikkö Willoch.


title: Narvikin taistelu

text: Syvemmällä vuonossa olleella "Norgella" kuultiin räjähdys, mutta tietoa tapahtumista ei ollut ennen kuin kaksi saksalaista hävittäjää ilmestyi pimeydestä. Per Askim määräsi tulen avattavaksi, mutta tulenavaus jäi lyhyeksi ja seuraava meni yli optisten tähtäyslaitteiden ollessa sään vuoksi käyttökelvottomia. "Bernd von Arnim" avasi tuloksettoman tykkitulen. Sen laukaisemista kolmesta kahden torpedon sarjasta kaksi ensimmäistä meni ohi ja kolmas osui. Osumien seurauksena "Norge" upposi alle minuutissa. Yhdeksänkymmentä miestä pelastui, mutta 101 sai surmansa. Aluksen tuhoutuminen lopetti taistelun Narvikin satamasta.


title: Narvikin taistelu

text: Aamun kuluessa saksalaiset valtasivat neljä norjalaista satamassa ollutta rahtialusta: "SS Cate B", "SS Eldrid", "SS Haalegg" ja "SS Saphir". Norjalaisalusten lisäksi satamassa oli neljä puolueettomien maiden alusta alankomaalainen "SS Bernisse" sekä ruotsalaiset "SS Boden", "SS Oxelosund" ja "SS Strassa". Satamassa oli vielä viisi brittiläistä rahtialusta "SS Blythmoor", "SS Mersington Court", "SS North Cornwall", "SS Riverton" ja "SS Romanby". Saksalaisia aluksia satamassa oli kaikkiaan yksitoista, joista merkittävin huoltotankkeri "SS Jan Wellem". Alus oli entinen valaanpyytäjien tehdasalus, jonka tehtävänä oli täydentää ja huoltaa saapuvat sotalaivat. Sataman toimintaa hoitivat ruotsalaiset hinaajat "Diana" ja "Styrbjörn".


title: Narvikin taistelu

text: Saksalaisalusten polttoaine oli vähissä ja niitä tankkaamaan määrätyistä kolmesta aluksesta oli ainoastaan Jan Wellem päässyt Narvikiin. "Kattegat" oli tuhoutunut Glomfjordissa 9. huhtikuuta. Norjan laivaston "KNM Nordkappin" pysäytettyä aluksen ja se oli upotettu matkalla Bodöhon. Sen sisaraluksen "Skagerrakin" oli pysäyttänyt Britannian kuninkaallisen laivaston risteilijä "HMS Suffolk" 14. huhtikuuta, jolloin aluksen miehistö upotti aluksensa. Hävittäjien piti suunnitelmien mukaan aloittaa kotimatka jo 9. huhtikuuta, mutta se oli mahdotonta ennen tankkausta. "Jan Wellem" kykeni tilapäisvälinein tankkaamaan ainoastaan kaksi alusta kerrallaan ja 10. huhtikuuta mennessä se oli tankannut kolme hävittäjää aloittaen kahden muun tankkaamista.


title: Narvikin taistelu

text: Britannian amiraliteetti lähetti Bernard Warburton-Leen johtman 2. hävittäjälaivueen viisi alusta Narvikiin 10. huhtikuuta. Käydyssä taistelussa tuhoutui kummallakin osapuolella kaksi hävittäjää sekä niiden lisäksi vaurioitui yksi brittiläinen ja neljä saksalaista hävittäjää. Satamassa tuhoutui yksi ammuslaiva ja kuusi rahtialusta.


title: Narvikin taistelu

text: Vara-amiraali William Whitworth lähetti Narvikiin yhdeksän hävittäjän suojaamana taistelulaiva "HMS Warspiten" sekä rannikon edustalle viiden hävittäjän suojaamana lentotukialus "HMS Furiousin". Osasto saapui 13. huhtikuuta Ofotvuonoon havaiten saksalaisten heikon tilanteen polttoaineen vähyyden vuoksi. "Warspitelta" laukaistu Fairey Swordfish upotti Herjangsfjordissa havaitsemansa sukellusveneen "U-64".


title: Narvikin taistelu

text: Taistelussa tuhoutui kolme saksalaishävittäjää loppujen upottautuessa polttoaineen ja ampumatarvikkeiden loputtua. Hyökkäyksessä vaurioitui kolme brittiläistä hävittäjää, jolloin sai surmansa 28 ja haavoittui 55 miehistönjäsentä. Saksalaiset menettivät kaikkiaan 128 miestä kaatuneina ja 67 haavoittuneina. Alusten miehistöistä muodostettiin merijalkaväkiosasto, joka osallistui maataisteluihin.


title: Narvikin taistelu

text: Saksalaisjoukot saivat täydennyksinä noin 1000 laskuvarjojääkäriä.


title: Villers-Bretonneux

text: Villers-Bretonneux on Ranskan pohjoisosassa Sommen departementissa sijaitseva 4 348 asukkaan (2014) kunta.


title: Villers-Bretonneux

text: Villers-Bretonneux’n alueella käytiin raskaita taisteluja ensimmäisen maailmansodan aikana. Villers-Bretonneuxin taistelun aikana käytiin myös historian ensimmäinen panssarivaunujen välinen taistelu, jossa kohtasivat kymmenen brittiläistä ja kolme saksalaista panssarivaunua.


title: Onni Kokko

text: Onni Valdemar Kokko (4. maaliskuuta 1904 Helsinki, Suomen suuriruhtinaskunta – 22. huhtikuuta 1918 Vaasa, Suomi) oli suomalainen lapsisotilas, joka kaatui Suomen sisällissodassa valkoisten puolella vain 14-vuotiaana.


title: Onni Kokko

text: Sodan sytyttyä Kokko lähti Pohjanmaalle, jossa hän liittyi liminkalaisiin joukkoihin. Liminkalaisten mukana Kokko osallistui Oulun valtaukseen. Kokko jäi Oulussa punaisten vangiksi, mutta pääsi pakenemaan. Nuorukaisen osoitettua taistelussa urheutensa hänet määrättiin jääkäriluutnantti Oskar Peltokankaan adjutantiksi. Peltokankaan mukana Kokko osallistui muun muassa Tornion, Vilppulan ja Ruoveden taisteluihin.


title: Onni Kokko

text: Tampereen taistelujen aikana Kokko haavoittui kuolettavasti. Messukylän kirkonmäellä 25. maaliskuuta hän sai osuman luodista ja halvaantui. Hänet kuljetettiin sotasairaalaan Vaasaan, jossa hän kuoli saamiinsa vammoihin. Ennen kuolemaansa Kokko ehti saada kenraali Mannerheimin myöntämän IV luokan vapaudenristin. Hän oli tuolloin ja on edelleen nuorin vapaudenristin saanut henkilö. Kokko haudattiin Vaasan sankarihautaan.


title: Onni Kokko

text: Sodan jälkeen Onni Kokon tarinasta syntyi valkoisten puolella lähes legenda. Kokko tuli tunnetuksi kahdesta valokuvastaan, joista toisessa lapsenomainen Kokko seisoo ryhdikkäänä kivääreineen ja toisessa makaa kuolinvuoteella vapaudenristi vieressään. Vaasassa on Kokon mukaan nimetty katu Onni Kokon tie, joka sijaitsee Palosaaren kaupunginosassa. Suomenruotsalainen kirjailija Jarl Hemmer julkaisi Kokon tarinasta romaanin "Onni Kokko" vuonna 1920. Lauri Ikosen suomennos ilmestyi seuraavana vuonna nimellä "Onni Kalpa".


title: Jordan Mechner

text: Jordan Mechner (s. 4. kesäkuuta 1964 New York, Yhdysvallat) on yhdysvaltalainen peliohjelmoija, -suunnittelija, elokuvakäsikirjoittaja ja -ohjaaja. Parhaiten hänet tunnetaan vuonna 1989 julkaistusta "Prince of Persia" -pelistä.


title: Maihinnousu

text: Maihinnousu tarkoittaa maihin siirtymistä vesikulkuneuvosta. Suomen laissa maihinnousulla tarkoitetaan yleensä veneestä nousemista rannalle, joka kuuluu jokamiehen oikeuksiin, ellei laissa ole toisin määritelty. Maihinnousu saattaa olla kielletty esimerkiksi luonnonsuojelualueilla lintujen pesimisaikana tai jos siitä aiheutuu mahdollisesti vahinkoa alueen eläimistölle tai kasvistolle. Se voi olla myös kielletty puolustusvoimille kuuluvilla tai sen käytössä olevilla alueilla, mikäli näin on merkitty.


title: Maihinnousu

text: Laivamatkailussa maihinnousulla tarkoitetaan matkustajan joko väliaikaista tai pysyvää siirtymistä maihin. Matkustajan maihinnousukortti voi toimia tällöin sekä matkalippuna että maahantulolupana.


title: Vesa-Matti Peltola

text: Vesa-Matti Olavi Peltola (s. 27. helmikuuta 1967 Orimattila) on Suomen tunnetuimpia urheilutietäjiä. Hän on hallinnut tietokilpailuja, joissa on testattu Suomen parhaiden asiantuntijoiden tietoja olympiakisoista, yleisurheilusta ja urheilusta yleensä. Peltola hallitsee kaikki urheilumuodot moottoriurheilusta pallopeleihin, ja hän on erityisen vahvoilla urheilun historiaan liittyvissä asioissa. Peltola on toimittanut Suomen urheilutietäjien yhdistyksen lehteä vuodesta 1997 ja oli vuosina 1997–2010 yhdistyksen varapuheenjohtaja sekä syksystä 2009 kevääseen 2010 va. puheenjohtaja.


title: Vesa-Matti Peltola

text: Orimattilassa asuva Peltola valmistui Helsingin kauppakorkeakoulusta vuonna 1991 ekonomiksi.


title: Vesa-Matti Peltola

text: Peltola hämmästytti vuonna 1992 sijoittumalla urheilutiedon SM-kilpailussa toiseksi. Hän oli tuolloin vasta 24-vuotias. Seuraavana vuonna hän kukisti kilpailua vuosikaudet hallinneen Erkki Maunun ja nousi mestariksi. Maunu otti tittelin takaisin 1994 (Peltola oli toinen), mutta vuosina 1995 ja 1996 Peltola vei Suomen mestaruuden. Vuonna 1996 hän voitti myös TV2:n järjestämän Olympianero-kilpailun, jossa testattiin olympiatietoutta.


title: Vesa-Matti Peltola

text: Peltola voitti myös ensimmäiset kilpailut Suomen parhaasta yleisurheilutietäjästä vuosina 1994 ja 1995. Tämän jälkeen hän siirtyi kilpailuissa kysymysten tekijäksi ja tuomariksi. Hän palasi urheilutiedon SM-kilpailuun kilpailijaksi vuosiksi 2003 ja 2004 ja pääsi jälleen ykköseksi, mutta siirtyi sitten taas laatimaan kysymyksiä ja tuomarin rooliin. Yleisurheilutietäjien kilpailussa hän otti voiton 2002, 2003 sekä 2007 ja kärsi kilpailussa ensimmäisen tappionsa vasta vuonna 2008 Jyrki Repolalle. Peltola laati kysymykset myös Suomen ja Viron väliseen ensimmäiseen urheilutiedon maaotteluun 2007 ja on sen jälkeenkin ollut maaottelussa niin kilpailijana kuin kysyjänäkin.


title: Vesa-Matti Peltola

text: Hän on myös julkaissut urheilun tietokilpailukysymyksiä sisältäviä kirjoja ja ollut yhtenä tekijänä viime sodissa menehtyneistä mestariurheilijoista kertovassa kirjassa "He antoivat kaikkensa".


title: Britannian amiraliteetti

text: Amiraliteetti oli Englannin ja sittemmin Yhdistyneen kuningaskunnan Kuninkaallisen laivaston ("Royal Navy") toimintaa ohjannut esikunta. Alun perin amiraliteetin käskyvaltaa käytti yksi amiraali, Lord High Admiral. Sen tilalle tuli 1744–1762 esikunta (), joka päätti laivaston toiminnasta.


title: Britannian amiraliteetti

text: Amiraliteetin valta siirrettiin 1. huhtikuuta 1964 uudelle toimielimelle, puolustusneuvoston amiraliteettilautakunnalle (), joka muodostettiin maa-, meri- ja ilmavoimien esikunnan edustajista sekä puolustusministeriön edustajista. Se kokoontuu ainoastaan kahdesti vuodessa päättämään budjetista sekä pitkän aikavälin suunnittelusta. Päivittäisestä toiminnasta vastaa laivastoesikunta ().


title: Britannian amiraliteetti

text: Lontoon keskustassa on useita amiraliteetille kuuluneita ja sen nimellä tunnettuja hallintorakennuksia.


title: Tarvasjoen vaakuna

text: Tarvasjoen vaakuna on saanut aiheensa kunnan nimestä. Tarvas on tulkittu metsäkauriiksi, ja aaltokoroa käytetään heraldiikassa yleisesti kuvaamaan vettä, tässä tapauksessa jokea.


title: Tarvasjoen vaakuna

text: Vaakunan selitys on ”punaisessa kentässä alainen, aaltokoroinen hopeahirsi, josta nousee kultainen kauris.” Vaakunan on suunnitellut Ahti Hammar, ja se vahvistettiin käyttöön 30. marraskuuta 1951. Vaakuna jäi epäviralliseksi kotiseutuvaakunaksi 2015, kun Tarvasjoki liittyi Liedon kuntaan.


title: Heikki Pusa

text: Heikki Pusa (s. 30. marraskuuta 1954 Lauritsala) on urheiluvalmentaja ja entinen maajoukkuetason suunnistaja. Hän oli suunnistuksen SM-kilpailussa normaalimatkalla pronssilla 1977 ja hiihtosuunnistuksessa moninkertainen nuorten mestari sekä miesten sarjassa viestimestari (Lappeen Riento) 1983. Pusa on koulutukseltaan liikunnanohjaaja. Hän on toiminut lukuisissa valmennustehtävissä ja kuntien liikuntavirkamiehenä. Hiihtoliitossa Pusa on toiminut valmennuspäällikkönä ja naishiihtäjien päävalmentajana Lahden MM-hiihdoissa 1989, joissa Suomi sai huikean menestyksen. Hän on ollut myös useiden arvokilpailuissa kilpailleiden hiihtäjien ja suunnistajien henkilökohtainen valmentaja.


title: Voodoo (täsmennyssivu)

text: Sana "voodoo" voi tarkoittaa seuraavia asioita:


title: Moneytalks

text: Moneytalks on australialaisen hardrock-yhtye AC/DC:n kappale. Se julkaistiin singlenä 25. marraskuuta 1990 B-puolenaan ”Down on the Borderline”. ”Moneytalks” on kolmas kappale albumilla "The Razor's Edge". ”Moneytalks” oli suuri radiohitti 1990-luvun alussa kuten myös ”Thunderstruck”, joka löytyy samalta albumilta.


title: Estádio Independência

text: Estádio Independência eli Estádio Raimundo Sampaio on jalkapallostadion Belo Horizonten kaupungissa, Brasiliassa. Stadion rakennettiin Brasilian MM-kisoja varten. Stadion on myös América Futebol Cluben kotistadion.


title: Hardturm-stadion

text: Hardturm on entinen jalkapallostadion Zürichissä, Sveitsissä. Stadion oli Grasshopper-Club Zürichin kotistadion. Hardturm oli yksi Sveitsin MM-kisojen pelipaikoista.


title: Hardturm-stadion

text: Stadion purettiin joulukuussa 2008. Sen tilalle on ollut suunnitelmissa rakentaa uusi stadion. Kesäkuussa 2018 päätös hankkeesta oli vielä kesken.


title: Hardturm-stadion

text: Stadion sai nimensä keskiaikaisesta Hardturm-rakennuksesta, Zürichin vanhimmasta rakennuksesta.


title: CAF:n karsinnat jalkapallon maailmanmestaruuskilpailuihin 2010

text: CAF -maanosaliiton vuoden 2010 jalkapallon MM-kilpailujen karsinnat alkoivat lokakuussa 2007 ja päättyivät marraskuussa 2009. Karsintoihin osallistui 53 maata, joista viisi pääsi yhdessä Etelä-Afrikan kanssa lopputurnaukseen.


text: Ensimmäisellä kierroksella pelattiin kaksoisottelut Afrikan FIFA-rankingin heikoimpien maiden kesken. Otteluiden voittajat selviytyivät karsinnan toiselle kierrokselle. Keski-Afrikan tasavalta ja São Tomé ja Príncipe vetäytyivät karsintojen 1. kierrokselta.


text: Ottelua Somalia-Djibouti ei pelattu, koska Somalian ei uskottu soveltuvan järjestämään FIFAn ottelua


text: Toisella kierroksella joukkueet jaettiin kahteentoista neljän joukkueen lohkoon. Lohkovoittajat ja kahdeksan parasta toisiksi sijoittunutta pääsivät kolmannelle kierrokselle.


text: Etiopia suljettiin kilpailusta ja sen pelaamat ottelut mitätöitiin.


text: Eritrea luopui karsintojen toiselta kierrokselta.


text: Kolmannella kierroksella joukkueet jaettiin viiteen lohkoon. Lohkovoittajat selviytyivät 2010 MM-lopputurnaukseen. Lohkojen kolme parasta selviytyivät 2010 Afrikan mestaruusturnaukseen.


text: Uusintaottelu


title: Partamakaki

text: Partamakaki eli parta-apina ("Macaca silenus") on Intiassa elävä apinalaji. Se on kaikkiruokainen laumaeläin. Laji on makakeista pienimpiä ja harvinaisimpia ja nykyään uhanalainen.


title: Partamakaki

text: Partamakaki on pienempi kuin useimmat makakit. Koiraat ovat naaraita suurempia, ja niiden kulmahampaat ovat näyttävämmät. Koiraiden ruumiinpituus on 51–61 senttiä ja naaraiden 42–46 senttiä. Koiraat painavat 5–10 kiloa, naaraat puolestaan 2–6 kiloa. Hännän pituus on naaraalla 25–38 senttiä ja koiraalla 24–39 senttiä. Häntä on ohut ja paljas, mutta päättyy mustaan karvatupsuun, josta juontuu lajin englanninkielinen nimi "lion-tailed macaque" (suom. "leijonahäntäinen makaki"). Turkki on kiiltävänmusta, mutta naaman ympäristöä peittää harmaa, pitkäkarvainen röyhelö. Naama itse on paljas ja musta. Partamakakilla on jokaisessa leuanpuoliskossa kaksi etuhammasta, yksi kulmahammas, kolme välihammasta ja kaksi poskihammasta. Makakeilla on poskipussit hedelmien varastoimista varten.


title: Partamakaki

text: Partamakakia tavataan luonnonvaraisena vain Länsi-Ghatien vuoristossa ja kukkuloilla Etelä-Intiassa. Etelässä sen levinneisyys ulottuu Kalakkadun kukkuloille ja pohjoisessa Anshi Ghatiin. Se elää Karnatakan, Keralan ja Tamil Nadun osavaltioissa. Luonnonvaraisia aikuisia partamakakeja arvioidaan olevan jäljellä alle 2500 yksilöä.


title: Partamakaki

text: Partamakakin elinympäristöä ovat pääasiassa luonnontilaiset trooppiset sademetsät, mutta niitä elää myös kukkuloiden monsuunimetsissä ja hoidetuissa metsissä. Niitä on tavattu jopa ihmisten hedelmäpuutarhoissa. Kannan koko vaihtelee hedelmien saatavuuden mukaan. Partamakakit elävät pääasiassa 600–1100 metrin korkeudessa, mutta voivat kiivetä ylemmäksi tai laskeutua noin 150 metrin korkeudessa kasvavaan lehtimetsävyöhykkeeseen.


title: Partamakaki

text: Toisin kuin muut makakit, partamakakit elävät lähes yksinomaan puissa. Ne ovat arkoja ja karttavat ihmistä. Lisäksi ne sulautuvat hyvin ympäristöönsä tumman turkkinsa ansiosta ja pysyttelevät yleensä kasvillisuuden ylimmissä kerroksissa. Ne laskeutuvat maahan vain harvoin, mutta ovat silti hyviä uimareita. Yön ne viettävät rykelminä piilotellen puiden yläosien haarojen välissä.


title: Partamakaki

text: Partamakakit elävät 4-30 yksilön laumoina, joskin lauman keskimääräinen koko on 10–20 yksilöä. Lauma koostuu yleensä yhdestä hallitsevasta koiraasta, useasta naaraasta ja niiden poikasista. Koiraita voi joskus olla jopa kolme. Yleensä vain yhdellä koiraalla on oikeus lisääntyä. Koiraat ovat hyvin reviiritietoisia ja ilmoittavat reviirinsä rajoista ääntelyllä. Muut makakilajit eivät tee näin. Yleensä äänet riittävät karkottamaan toisen osapuolen ja suorilta yhteenotoilta vältytään. Koiraat päästävät kirkaisuhuudon lähestyessään vieraan ryhmän lajitoveria. Partamakakit käyttävät yhteensä 17:ää erilaista ääntä. Ne käyttävät myös ruumiinkieltä, kuten ilmeitä ja asentoja. Haukottelu yhdessä irvistyksen kanssa ilmaisee valta-asemaa tai vaaraa, ja huulien maiskutus on tervehdys. Viestinnässä käytetään myös sukimista, leikkiä ja aggressioita.


title: Partamakaki

text: Lauman reviiri voi olla kooltaan 500 hehtaaria, mutta se menee usein päällekkäin muiden laumojen reviirien kanssa. Lauman siirtyessä ruokailemaan muualle urokset päästävät kovaäänisiä yskähdyksiä ehkä pitääkseen lauman koossa tai kertoakseen naapurilaumoille olinpaikkansa. Naaraat jäävät yleensä syntymälaumaansa ja solmivat vahvat suhteet emoonsa. Urokset sen sijaan jättävät synnyinlaumansa aikuistuttuaan ja kerääntyvät poikamiesryhmiksi. Elinikä on luonnossa korkeintaan 20 vuotta, vankeudessa noin 30 vuotta.


title: Partamakaki

text: Partamakakien pääravintoa ovat hedelmät, mutta myös kukat, lehdet, ruohot, silmut ja siemenet. Lisäksi ne kaivavat puunkuoren alta tai lahoavista puunrungoista toukkia ja hyönteisiä, sekä saalistavat silloin tällöin selkärankaisia, kuten liskoja, lehtisammakoita ja pieniä nisäkkäitä. Partamakakit ruokailevat auringonnoususta iltahämärään. Laumat siirtyvät paikasta toiseen hedelmien kypsymisen mukaan, mutta ratkaisevaa elinpaikan valinnalle on, että alueella kasvaa lähes ympäri vuoden hedelmiä tuottavia puulajeja kuten "Artocarpus"-suvun leipäpuita tai "Cullenia exarillata"-puita. Partamakakien elinalueella sataa paljon, joten niiden ei yleensä tarvitse laskeutua maahan juomaan. Ne saavat tarvitsemansa veden nuolemalla vesipisaroita lehdiltä tai juomalla puunrunkojen onkaloihin ja haarautumiskohtiin kerääntynyttä sadevettä. Alueella voi kuitenkin olla pari kuivaa kautta vuodessa, jolloin apinoiden täytyy laskeutua jokien rannoille juomaan.


title: Partamakaki

text: Partamakakilla ei ole erityistä lisääntymiskautta. Naaraat voivat tulla kiimaan mihin aikaan vuodesta tahansa, kun elinolot ovat suotuisat. Kiima-aikana naaraan hännän alapuolinen alue turpoaa viestinä koiraille naaraan paritteluhaluista. Naaras parittelee kerran, ja parin tiet eroavat. Koiraat tulevat sukukypsiksi kahdeksanvuotiaina, naaraat viisivuotiaina. Naaras voi saada yhden poikasen vuodessa. Naaraan kantoaika kestää 5,5–6 kuukautta, ja se synnyttää yhden poikasen. Vastasyntynyt poikanen painaa 400–500 grammaa. Vastasyntyneiden kalpeanpunertavaa ihoa peittää lyhytkarvainen, ruskea turkki, mutta kuukauden kuluttua sekä iho että turkki muuttuvat tummiksi. Poikanen pysyy emon kannettavana vatsan kohdalla. Poikasta imetetään 6–12 kuukautta. Poikanen ja emo pysyvät tiiviisti yhdessä uuden poikasen syntymään asti.


title: Partamakaki

text: Partamakaki on uhanalainen laji, mihin pääsyynä on metsien hävittäminen. Metsiä hakataan tee- ja kahviplantaasien tieltä tai vieraiden ja nopeakasvuisten puulajien, kuten eukalyptusten ja akasioiden, kasvattamiseksi sekä polttopuuksi ja myytäväksi. Partamakaki sopeutuu huonosti sekundäärimetsiin. Alkuperäisestä elinympäristöstä on jäljellä vain yksi prosentti. Jäljelle jääneet metsäsaarekkeet ovat pieniä ja kaukana toisistaan, joten partamakakit ovat joutuneet eristetyiksi pieniin populaatioihin, jotka ovat alttiina sisäsiittoisuudelle. Toiseksi tärkein uhkatekijä on metsästys. Partamakakeita tapetaan tuhoeläiminä, koska ne ryöstelevät viljelyksiä. Niitä metsästetään myös lihan takia ja siksi, että ne sekoitetaan nilgirinlanguriin, jota metsästetään lääkkeeksi.


title: Partamakaki

text: Partamakaki on Intiassa rauhoitettu, ja se elää siellä ainakin 21 suojelualueella. Se myös kuuluu CITES-sopimuksen liitteeseen I. Lajia tutkittiin pitkään eläintarhoissa, joissa laji myös lisääntyy. Vuonna 1973 käynnistettiin luonnonvaraisten makakien tutkimukset, ja lajin biologiasta on saatu paljon uutta tietoa. Eläintarhoissa elää nykyään noin 600 partamakakia.


title: Bretonit

text: Bretonit ("Breizhiz") ovat Bretagnen alueella Ranskassa elävä kelttiläinen kansa. Bretagnen alue on saanut nimensä heidän mukaansa ja se on yksi kuudesta kelttiläisestä maasta. Jotkut bretonit puhuvat edelleen bretonin kieltä. Bretagnen alueen nykyinen väestö on noin 4 365 500 henkilöä, mutta bretonien määrää tästä luvusta ei tiedetä. Erään arvion mukaan bretoneja olisi Euroopassa 2 825 000. Bretonien perinteinen kotiseutu sijaitsee Bretagnessa, mutta maastamuuton myötä heitä on myös muualla Ranskassa, sekä Kanadassa ja Yhdysvalloissa. Vuoden 1981 arvion mukaan Ranskassa oli 2 500 000 bretonia.


title: Bretonit

text: Bretonien esi-isät olivat brittejä, Britanniasta tulleita kelttejä. Brittien tarkkaa muuttoajankohtaa Britanniasta Bretagneen ei tiedetä, mutta todennäköisesti se tapahtui 300-luvun lopulta alkaen 900-luvulle asti kiihtyen loppua kohti. Muuttajia tuli ilmeisesti koko Britannian alueelta, mutta erityisesti sen lounaisosista. Bretagne ja Cornwall olivatkin käytännössä samaa kulttuurialuetta 900-luvulle mennessä. Alun perin brittejä muutti Bretagnen ohella myös nykyisen Normandian länsiosiin. Bretonien varhainen ylimystö oli tarinan mukaan lähtöisin Walesista. Maastamuuton laukaisijaksi on epäilty esimerkiksi iiriläisten Britannian länsiosien valloitusta, sekä kelttien häviötä Wessexiä vastaan Dyrhamissa vuonna 577.


title: Bretonit

text: Bretonit olivat frankkien muodollisen vallan alla 800-luvulle saakka, jolloin Nominoë yhdisti frankkien alaisuudessa olleet Domnonian, Cornouaillen ja Bro Waroc'hin kuningaskunnat. Bretagnesta oli läheiset yhteydalliin, bretonit tekivät kauppaa Penzacessa ja Trurossa ja kornit vastaavasti Malossa ja Brestissä. Normannivalloituksen yhteydessä monia bretoneja muutti takaisin Britanniaan etenkin Cornwalliin ja Walesin rajalle. Bretagnen yläluokka ranskalaistui kielellisesti ja kulttuurillisesti jo 1200-luvulla, vaikka rahvas säilyikin ranskaa taitamattomina. 1400-luvulla koitti Bretagnen kukoistusaika ja siitä tuli yksi läntisen Atlantin tärkeimmistä kaupan keskuksista. Bretagne säilyi itsenäisenä 1400-luvun loppuun asti sen hallitsijoiden käyttäessä hyväkseen Ranskan ja Englannin kuningaskuntien erimielisyyksiä. Itsenäisyys päättyi lopulta Bretagnen herttuattaren mentyä naimisiin Ranskan kuninkaan kanssa vuonna 1491, vaikkakin Bretagne säilytti monia vapauksia hallinnossaan. Bretagne sai pitää yllä jonkinasteista autonomiaa Ranskan vallankumoukseen saakka.


title: Bretonit

text: Vuonna 1685 ala-Bretagnen väestöstä arviolta 85%, eli noin 660 000 henkilöä, osasi vain bretonia. Koko Bretagnen alueen väestöstä he muodostivat yhden kolmasosan. Idässä sijainneet hallintokeskukset ranskalaistuivat kaikkein nopeimmin ja kaupungeissa ylipäätään osattiin varsin yleisesti ranskaa. Maalaisväestö säilyi yksikielisenä, koska varsinaista ranskalaistamista ei edes yritetty. Myöskään 1700-luvun lopussa aloitettu standardiranskan opetus ei mainittavasti vaikuttanut puhujien määrään. 1905 bretonin puhujien määrä oli huipussaan sen ollessa noin 1,4 miljoonaa henkilöä. Tuolloin se oli kelttiläisistä kielistä suurin.


title: Bretonit

text: Ennen toista maailmansotaa, Bretagnessa oli useita pieniä kansallismielisiä poliitisia liikkeitä. Monet näistä liikkeistä olivat ajan tavan mukaan demokratian vastaisia. Kun saksalaiset miehittivät Bretagnen, he liittoutuivat paikallisen kiihkokansallisen "Parti National Bretonin" kanssa. Ranskan vastarintaliike murhasi monia liikkeen johtajista ja muista bretoni-nationalisteista. Toisaalta monet bretonit toimivat vastarintaliikkeessä. Sodan aikana saksalaiset sallivat monia kulttuurillisia uudistuksia alueella ja tällöin aloitettiin muun muassa bretonin kieliset radiolähetykset. Sodan päätyttyä tätä käytettiin syynä bretonien kansallisen liikkeen alasajolle. Bretonin puhujia häirittiin ja vaatimuksia bretonin kielen opetuksesta kouluissa syytettiin fasistisiksi. 1951 tuli kuitenkin voimaan laki jossa bretonin kielen ja kulttuurin opettaminen sallittiin kolmena tuntina viikossa mikäli opettaja oli tähän kykenevä. Sodan jälkeen myös Ranskan alueiden rajat muotoiltiin uudelleen ja Pays de la Loiren sekä Bretagnen raja saivat nykyiset muotonsa, Pays de la Loire sai osia historiallisesta Bretagnesta ja muun muassa sen vanhan pääkaupungin Nantesin.


title: Bretonit

text: Bretoneja ei tunnusteta Ranskassa etniseksi ryhmäksi. Tämän vuoksi heidän määrästään ei ole tarkkaa tietoa, bretonia puhuu noin 200 000 henkilöä. Tunnettuihin bretoneihin lukeutuvat esimerkiksi Jack Kerouac ja Jules Verne. Bretonien kansallislaulu on "Bro Gozh ma Zadoù", ja vanha motto on "Kentoc'h mervel eget bezañ saotret".


title: Bretonit

text: Bretonilaista kulttuuria pyritään pitämään yllä erilaisilla kulttuuritapahtumilla. Bretonilaiseen kulttuuriin on viime aikoina liitetty piirteitä muilta kelttiläisiltä kansoilta, kuten esimerkiksi säkkipilli. Bretoneilla on oma kansallislaulu, Bro Gozh ma Zadoù, joka perustuu kymriläiseen Hen Wlad Fy Nhadau lauluun. Uskonnolla on suuri merkitys Bretagnessa ja se on ollut perinteisesti yksi Ranskan uskonnolisimmista alueista. Vuoden 1999 kelttiläisfestivaaleille Lorientissa osallistui yli 400 000 henkilöä, mikä teki siitä yhden suurimmista koko Euroopassa.


title: Left 4 Dead 2

text: Left 4 Dead 2 (lyh. L4D2) on Valve Corporationin kehittämä ja vuonna 2009 julkaisema ensimmäisen persoonan ammuntapeli Microsoft Windowsille ja Xbox 360:lle. Peli julkaistiin myöhemmin OS X:lle ja Linuxille. Pelissä on vihollisten käyttäytymistä ohjaava AI Director 2.0 (suom. Ohjaaja), joka osaa muuttaa säätä ja muokata kenttien kulkureittejä. Peli esitettiin E3 2009 -messuilla, ja se on jatko-osa vuoden 2008 pelille "Left 4 Deadille".


title: Left 4 Dead 2

text: "Left 4 Dead 2" on ensimmäisen persoonan ammuntapeli. Peliä voi pelata yksinpelinä, jolloin pelaaja ohjaa yhtä neljästä selviytyneestä pelihahmosta, ja muita kolmea ohjaa tekoäly. Myös zombihahmot toimivat tekoälyn ohjaamina. Pelissä on myös kuusi eri moninpelitilaa.


title: Left 4 Dead 2

text: Pelissä tulee ohjata selviytyjät onnistuneesti turvahuoneeseen (engl. "Saferoom") saastuneita kuhisevien kenttien läpi. Kenttä läpäistään, kun vähintään yksi selviytyjistä pääsee elävänä sisälle turvahuoneeseen. Selviytyjillä on käytössään ensisijainen ase, kuten automaattinen haulikko, rynnäkkö - tai tarkkuuskivääri. Heillä on myös automaattisesti käytössään yksi pistooli toissijaisena aseenaan ja voivat valita sen tilalle toisen pistoolin, Magnumin tai lyömäaseen kuten palokirveen tai pesäpallomailan. Pelaajilla on myös tilaa molotoville, putkipommille tai Boomerin muunnellulle sappinestepurkille. Pelaajan täytyy aika ajoin käyttää ensiapupakkausta sekä väliaikaisesti parantavia särkylääkkeitä tai adrenaliinia kohentaakseen olotilaansa. Pelaajan voi nyt myös elvyyttää defibrilaattorilla.


title: Left 4 Dead 2

text: Versuksessa pelaaja kykenee ottamaan ohjat yhdestä erikoissaastuneesta. Kaikilla niillä on oma erikoistaito, jota hyödyntäen ne yrittävät estää selviytyjiä pääsemästä turvahuoneeseen. Käytettyään erikoistaitoaan saastuneet joutuvat odottamaan hetken, että pystyvät käyttämään niitä uudestaan. Kuoltuaan pelaaja ilmestyy uudestaan peliin sekuntien kuluttua, ja peli valitsee tälle sattumanvaraisen saastuneen jolla pelata.


title: Left 4 Dead 2

text: Yksinpelissä (engl. "Single Player") pelattavaksi hahmoksi valitaan yksi neljästä selviytyjästä. Kolmea muuta selviytyjää ohjaa pelin tekoäly. Pelaajan hahmon kuollessa taso alkaa alusta.


title: Left 4 Dead 2

text: Kampanja (engl. "Campaign") on lähes samanlainen pelimuoto kuin yksinpeli, mutta ainoana erona on pelaajan mahdollisuus pelata internetin välityksellä muiden pelaajien kanssa.


title: Left 4 Dead 2

text: Versus-moodissa selviytyjät ja erikoissaastuneet pelaavat toisiaan vastaan internetin välityksellä. Kummallakin puolella voi olla neljä pelaajaa. Erikoissaastuneiden (engl. "Special Infected") tarkoitus on estää selviytyjien pääsy turvataloon omia erikoiskykyjä käyttäen. Tavalliset zombit ja "Witch" ovat tekoälyn ohjauksessa.


title: Left 4 Dead 2

text: Selviytymisessä (engl. "Survival") pelaajat yrittävät selvitä mahdollisimman pitkään jatkuvia saastuneiden aaltoja vastaan. Moodissa voi saavuttaa kolme mitalia; neljän minuutin kohdalla pronssimitalin, kahdeksan minuutin kohdalla hopeamitalin ja kymmenen minuutin kohdalla kultaisen mitalin.


title: Left 4 Dead 2

text: Peliin on lisätty neljä uutta pelimuotoa edellisten lisäksi; keräys, (engl. "Scavenge") realismi (engl. "Realism"), realismiversus ja mutaatiot (engl. "Mutation").


title: Left 4 Dead 2

text: Keräilyssä idea on sama kuin versuksessa, mutta selviytyjien tulee lisäksi kerätä mahdollisimman monta polttoainekanistereita ja täyttää generaattori erikoissaastuneiden yrittäessä estää heitä. Keräilyssä on aikaraja, jonka jälkeen puolet vaihtuvat.


title: Left 4 Dead 2

text: Realismi lisää haastavuutta pelaamiseen. Tarvikkeiden, objektien ja selviytyjien ääriviivat on poistettu ja pelaaja ei kykene näkemään kanssapelaajia seinien läpi. Selviytyjien pelastaminen huoneista on mahdotonta ja pelaajan kuollessa tämä kuolee pysyvästi koko kentän ajaksi, päästeen mukaan peliin vasta seuraavassa tasossa tai mikäli tämä elvytetään defibrilaattorilla. Saastuneet kestävät enemmän osumia kuin normaalisti, ja Witch tappaa pelaajan yhdellä lyönnillä (poikkeuksena pelattaessa helpoimmalla vaikeustasolla).


title: Left 4 Dead 2

text: Realismiversus on versus-moodi, johon on lisätty realismi. Poikkeuksena on, että erityissaastuneet näkevät selviytyjien ääriviivat.


title: Left 4 Dead 2

text: Mutaatiot ovat ""The Passing"" -DLC:n kanssa tulleet, viikoittain vaihtuneet pelimuodot. Mutaatioissa on useita eri virallisia sekä pelaajien luomia pelimuotoja. Mutaatioissa on mahdollista pelata aina yhdestä kahdeksaan pelaajaan. Mutaatioissa on usein jotain normaalista pelistä poikkeavaa, kuten esim. ensiapupakkausten puuttuminen, pelkkien erikoissaastuneiden kanssa kamppailu tai oman tukikohdan rakennus selviytymistä varten. Mutaatioita julkaistiin aluksi yksi kerrallaan, mutta ovat kaikki nykyään vapaasti pelattavissa.


title: Left 4 Dead 2

text: Vaarallisen kulkutaudin puhjettua Yhdysvalloissa neljä taudilta säästynyttä selviytyjää yrittää selvitä osavaltiosta toiseen kohti pelastusta.


title: Left 4 Dead 2

text: Tarinassa esitellään neljä pelattavaa selviytyjää. Kaikki neljä ovat pelin taudille immuuneja, mutta sitä kantavia ja tietämättään levittäviä selviytyjiä (engl. "The Carriers"). Pelattavien hahmojen lisäksi pelissä esiintyy muutamia taudilta säästyneitä ihmisiä jotka auttavat selviytyjiä etenemään, sekä lisäosassa ""The Passing"" esiintyy edellisen osan kolme selviytyjää Louis, Francis ja Zoey.


title: Left 4 Dead 2

text: Pelin infektio ""Green Flu"" (suom. ""Viherinfluenssa"") on saastuttanut maailman väestöstä suuren prosentin. Virukselle altistuneet menettävät vapaan tahtonsa, joutuvat silmittömän raivon valtaan ja näkevät vääristyneitä hallusinaatioita terveistä ihmisistä kokien heidät vaarallisina ja uhkana. Sairastuttuaan ihminen alkaa metsästämään eläviä ihmisiä aikeinaan tappaa tai tartuttaa heidät. Virus on tehnyt osasta ihmisistä toinen toistaan vaarallisimpia villipetoja, ja pelaajien yhteistyö on välttämätöntä selviytymisen kannalta.


title: Left 4 Dead 2

text: Tavalliset saastuneet (engl. "Common Infected") ovat pelin yleisimpiä vihollisia. Tavalliset saastuneet tunnistaa helposti kalpeasta ihostaan, verisestä ruumiistaan sekä jatkuvasta vaikeroinnista ja äännähtelystä. Ne liikkuvat yksinään tai ryhmissä. Pelaajan havaitessaan ne alkavat juosta tätä päin, ja mahdollisuuksien mukaan hakata ja potkia tätä. Saastuneet ovat erittäin ketteriä ja sitkeitä, eivätkä aina kuole niin helposti kuin olettaisi. Lauma () on suuri joukko tavallisia saastuneita, jotka ilmestyvät satunnaisesti esimerkiksi kovien äänien soidessa. Kun lauma ilmestyy suurena joukkona, se on vaikea päihittää ja hidastaa pelaajaa saartamalla tämän. Pelissä tavataan myös epätavallisia saastuneita (engl. "Uncommon Infected") joilla on ammattiin tai olosuhteisiin liittyvä erikoisominaisuus. Esimerkiksi kuulosuojaimiin sonnustautuneet saastuneet eivät kuule putkipommien ääntä, ja klovniasuun pukeutuneet saastuneet houkuttelevat vinkuvilla asusteillaan enemmän kaltaisiaan peräänsä. Ne kestävät enemmän osumia kuin tavallinen saastunut. Joiltakin pätavallisilta saastuneilta saa myös tarvikkeita kuten ensiapupakkauksia, lyömäaseita ja putkipommeja. Jokaisessa kampanjassa tavataan vähintään yksi epätavallinen saastunut.


title: Left 4 Dead 2

text: Osa tautiin saastuneista muuttui tavallisten sijaan erikoissaastuneiksi. Niitä on yhteensä kahdeksaa eri lajia, ja joilla kaikilla on oma erikoistaitonsa. Erikoissaastuneet kykenevät kontrolloimaan itseään, ja esimerkiksi piiloutuvat mikäli ovat vaarassa kuolla eivätkä reagoi putkipommeihin. Erikoisaastuneet kestävät enemmän osumia kuin tavalliset saastuneet. Samat erikoissaastuneet kuin ensimmäisessä osassa esiintyvät myös jatko-osassa mutta niissä on ulkonäöllisiä muutoksia.Edellisen osan saastuneiden lisäksi pelissä esitellään kolme uutta saastunutta; Jockey, Spitter ja Charger. Uusia saastuneita syntyi viruksen mutatoituessa jatkuvasti.Selviytyjien tulee selvitä Savannahista aina New Orleansiin asti erilaisten "tasojen" kautta. Vastassa on muun muassa saastuneita ja erikoissaastuneita.


title: Left 4 Dead 2

text: Viikko ensimmäisen pelin tapahtumien jälkeen uudet selviytyjät, Nick, Ellis, Coach ja Rochelle aloittavat matkansa Savannahista evakuointiin tarkoitetun hotellin katolta. He yrittävät tuloksetta huutaa pelastajia palaamaan. Näin selviytyjät päättävät ottaa suunnan kohti läheistä ostoskeskusta, jossa kuuleman mukaan on evakuointipaikka. Ostoskeskuksesta löytyy auto, jonka tankattuaan he ajavat ulos ostoskeskuksesta kohti New Orleansia. Ellis kertoo, etteivät he voi enää jatkaa matkaa autolla edessä olevien pysähtyneiden autojen takia. Selviytyjät jatkavat matkaansa hylätyn motellin läpi huvipuiston portille. Kun selviytyjät saavat huvipuistossa olevan soittolavan pyrotekniikat päälle, heidän pitää selviytyä kahdesta tankista ennen kuin helikopteri tulee.


title: Left 4 Dead 2

text: Selviytyjät pelastanut helikopteri putoaa, koska sen lentäjä saastuu lennon aikana. Selviytyjät ovat tietämättään taudille immuuneja kantajia. He lähtevät suon läpi kohti kartanoa, josta heidät on luvattu evakuoida. Kartanon radiosta selviytyjät kuulevat vanhalta laivakapteeni Virgililtä kehotuksen linnoittautua hetkeksi, kunnes hän on päässyt paikalle. Lopulta selviytyjät hyppäävät laivaan ja pakenevat. Virgil kertoo selviytyjille, että hän tarvitsee lisää dieseliä päästäkseen New Orleansiin asti. Haettuaan polttoainetta selviytyjät hyppäävät jälleen laivaan, ja matka New Orleansiin jatkuu. Virgil jättää selviytyjät rantaan, josta heidän pitää jatkaa sillalle, jonka luona on evakuointi. Selviytyjien matka vie ranskalaiskorttelien lävitse hautausmaalle asti. Valitettavasti toinen evakuointijoukkue on jo lähtenyt ja selviytyjien täytyy ylittää silta, joka on romahtamaisillaan. Kun selviytyjät ovat päässeet sillan toiselle puolelle ja helikopterin kyytiin, silta räjäytetään.


title: Left 4 Dead 2

text: The Passing on pelin ensimmäinen virallinen ladattava kampanja, joka on ilmainen Windowsille ja Xbox 360:lla 560 Microsoft-pisteen hintainen. Kampanja on kolmen kartan mittainen ja siinä on uusi M60-ase, golf-maila, hyvin varustautunut, tautiin sairastunut "Kaatunut selviytyjä" (engl. "The Fallen Survivor"), uudet saavutukset ja viikoittain vaihtuva mutaatio-pelitila. Tässä kampanjassa Ellis, Coach, Rochelle ja Nick tapaavat kaikki "Left 4 Deadista" tutut selviytyjät, paitsi Billin, joka uhrasi itsensä pelastaakseen ystävänsä. Kampanjan mukana tulee peliin kymmenen uutta saavutusta ().


title: Left 4 Dead 2

text: The Sacrifice on pelin toinen kampanjalisäosa, jossa poikkeuksellisesti pelataan ensimmäisen "Left 4 Deadin" pelihahmoilla, mutta The Sacrifice -kampanja on myös tehty ensimmäiseen "Left 4 Dead" -peliin. Xboxilla siitä täytyy maksaa Microsoft-pisteillä, mutta tietokoneella se on täysin ilmainen. Kampanja alkaa siitä, kun "Left 4 Dead" -pelin selviytyjät saapuvat junalla tuntemattomaan paikkaan. Selviytyjät ovat suunnitelleet etsivänsä itselleen purjeveneen ja matkustavansa Keyesiin. Matkalla selviytyjät törmäävät muun muassa junakonttiin lukittuun Tankiin ja hiekkakasaan, joiden korpit herättävät lauman huomion. Finaalissa saavutaan The Passing -kampanjan viimeiseen osaan, jossa tarkoituksena on käynnistää kolme generaattoria. Aina yhden generaattorin käynnistyttyä saapuu yksi Tank, mutta jos kaikki kolme generaattoria käynnistetään yhtä aikaa, Tankkeja saapuu kolme. Pelaajan on selviydyttävä siihen asti, kunnes sillan portti aukeaa ja sen jälkeen painettava kytkintä, jotta silta nousisi. Tämän jälkeen generaattori sammuu kesken kaiken, ja yhden selviytyjistä on uhrattava itsensä menemällä käynnistämään generaattorin. Kampanjassa ei siis voi selviytyä kuin 1–3 selviytyjää. Jos kolme selviytyjää kuolee kesken selviytymisen, tehtävä on epäonnistunut, sillä kampanjan läpäisyyn tarvitaan vähintään kaksi selviytyjää. Jos omistat "Left 4 Dead 2" -pelin, niin The Sacrifice -kampanjan mukana tulee "Left 4 Deadista" tuttu kampanja No Mercy, jossa myös pelataan alkuperäisillä selviytyjillä. Kampanjan mukana tulee peliin neljä uutta saavutusta ().


title: Left 4 Dead 2

text: Cold Stream on pelin kolmas kampanjalisäosa, joka julkaistiin 24. heinäkuuta 2012 Microsoft Windowsille. Lisäosa julkaistiin Xbox 360:lle 3. elokuuta 2012. Kampanja piti alun perin julkaista 19. huhtikuuta 2011 "Portal 2":n julkaisun yhteydessä, mutta beta-versiossa oli vielä liikkaa korjaamattomia bugeja joten julkaisupäivää lykättiin. Kampanjassa tullaan pelaamaan "Left 4 Dead 2":n pelihahmoilla. Muista kampanjoista poiketen Cold Stream -kampanja ei liity mitenkään "Left 4 Dead 2":n tarinaan. Kampanjasta julkaistiin beta-versio 22. maaliskuuta 2011 Steamiin. Cold Streamin mukana tulee kokonaan uusi Cold Stream -kampanja, sekä Xbox 360 -versiossa mukana tulee myös "Left 4 Deadista" tutut kampanjat Death Toll, Dead Air, Blood Harvest ja Crash Course joissa pelataan alkuperäisillä selviytyjillä. Lisäosa on ilmainen Windowsille ja Xbox 360:lla 560 Microsoft-pisteen hintainen. Windows-versiossa lisäosan mukana tulee peliin kaksi uutta saavutusta. Xbox 360 -versioon ei tule uusia saavutuksia lisäosan mukana.


title: Pohjansorsimo

text: Pohjansorsimo ("Arctophila fulva") on monivuotinen heinäkasvi, jota tavataan laajalti arktisilla alueilla Euroopassa, Aasiassa ja Pohjois-Amerikassa. Suomessa laji on erittäin harvinainen ja luonnonsuojelulailla rauhoitettu.


title: Pohjansorsimo

text: Pohjansorsimo kasvaa 60–100 senttimetriä korkeaksi. Kasvi on juurakollinen, korsi koheneva, tyvestä juurehtiva. Useimmista heinistä poiketen pohjansorsimon lehtien asento on kaksirivinen eli lehdet ovat vuoron perään korren eri puolilla. Heleänvihreät lehdet ovat 10–20 cm pitkiä mutta kapeita. Lehtien kielekkeet ovat 4–5 mm pitkiä. Kasvin laaja, nuokkuva röyhy on 10–15 pitkä ja jopa 10 cm leveä. Röyhyn kellertävät tähkylät ovat pitkäperäisiä ja nuokkuvia, ja sorsimoiden tapaan monikukkaisia (2–7 kukkaa). Kaleet ovat keskenään samanpituisia ja tylppiä. Pohjansorsimo kukkii heinä-elokuussa.


title: Pohjansorsimo

text: Pohjansorsimo on muunteleva koko esiintymisalueellaan. Suomessa tavattavaa rotua var. "pendulina" kasvaa Suomen lisäksi vain Ruotsissa, eli rotu on alueella kotoperäinen.


title: Pohjansorsimo

text: Pohjansorsimoa tavataan lähes kaikkialla pohjoisen pallonpuoliskon arktisilla alueilla. Euraasiassa lajia tavataan yleisesti Vienanmeren ja Kamtšatkan niemimaan välillä. Sitä tavataan yleisesti myös Alaskassa ja Kanadassa. Suomessa ja Ruotsissa kasvaa pääesiintymisalueesta erillinen rotu. Näissä maissa kasvava pohjansorsimo kuuluu muunnokseen "pendulina" eli isopohjansorsimo. Suomen esiintymät ovat Tornionjokilaaksosta ja Liminganlahdelta. Suurin osa Tornionjokilaakson esiintymistä on kuitenkin hävinnyt.


title: Pohjansorsimo

text: Pohjansorsimo kasvaa Suomessa suojaisissa lahdenperukoissa ja tulvaisilla jokirannoilla vesirajassa tai aivan rantavedessä. Kasvi leviää tehokkaasti juurakoiden avulla kevätjäiden vapaaksi repimille kasvupaikoille. Perämerellä maankohoaminen luo heinälle jatkuvasti uusia mahdollisia kasvupaikkoja.


title: Primus inter pares

text: Primus inter pares on latinaa ja tarkoittaa "ensimmäinen vertaistensa joukossa". Alkujaan nimitystä käytettiin ensimmäisistä Rooman keisareista, erityisesti Augustuksesta, joka halusi välttää julkista kuvaa diktaattorina.


title: Stari Grad (Kroatia)

text: Stari Grad () on kaupunki Hvarin saarella Kroatiassa. Kaupungissa on 2 814 asukasta, ja se on pinta-alaltaan 52,59 neliökilometriä.


title: Stari Grad (Kroatia)

text: Stari Gradin alueelta on todisteita illyyrialaisasutuksesta 500–400-luvuilta eaa. Syrakusan tyrannin Dionysios I:sen kreikkalaiset liittolaiset Paroksen saarelta asuttivat Hvarin 384 eaa. He perustivat nykyisen Stari Gradin paikalle Faroksen siirtokunnan. Kreikkalaiset rakensivat kaupunkinsa ympärille muurin. Samalla he jakoivat läheisen tasangon maanviljelystä varten suorakulmion muotoisiin maapalstoihin.


title: Stari Grad (Kroatia)

text: Syrakusan kaatuminen 300-luvun eaa. puolivälissä aiheutti Faroksen siirtokunnan itsenäistymisen omaksi ruhtinaskunnaksi. Roomalaiset tuhosivat kaupungin osittain 219 eaa. Se kuitenkin rakennettiin nopeasti uudelleen. Roomalaiset valtasivat kaupungin pian tämän jälkeen, ja siitä tuli merkittävä roomalainen sotilassatama, josta tehtiin mantereelle sotaretkiä illyyrialaisia ja dalmatialaisia vastaan. Roomalaisaikana kaupunki sai nimekseen Faria, ja se sai "municipiumin" aseman Augustuksen ja Tiberiuksen aikana.


title: Stari Grad (Kroatia)

text: Ensimmäiset merkit kristinuskosta nykyisestä Stari Gradista löytyy 400- ja 500-luvuilla. Siitä tuli hiippakunnan keskus 1100-luvulla. Venetsialaiset valloittivat kaupungin 1200-luvun puolivälissä ja hallistivat sitä käytännössä keskeytyksettä vuoteen 1797.


title: Dmitri Aleksandrovitš Romanov

text: Ruhtinas Dmitri Aleksandrovitš Romanov (15. elokuuta 1901 Hatsina – 7. heinäkuuta 1980 Lontoo) oli venäläissyntyinen aatelinen, suuriruhtinas Aleksandr Mihailovitš Romanovin ja suuriruhtinatar Ksenia Aleksandrovna Romanovan poika.


title: Dmitri Aleksandrovitš Romanov

text: Dmitri Aleksandrovitšin isovanhempia olivat keisari Aleksanteri III ja keisarinna Maria Fjodorovna, ja Venäjän viimeinen keisari Nikolai II oli hänen setänsä.


title: Dmitri Aleksandrovitš Romanov

text: Dmitrin perhe vietti paljon aikaa Etelä-Ranskassa vuoden 1906 jälkeen, koska hänen isänsä suuriruhtinas Aleksandr oli riidoissa Nikolai II:n kanssa tämän poliittisten päätösten takia.


title: Dmitri Aleksandrovitš Romanov

text: Venäjän vallankumouksen aikana vuonna 1917 Dmitrin perhe vangittiin Krimillä. Huhtikuussa 1918 he pakenivat brittiläisellä sotalaiva HMS Marlborough'lla Mustanmeren yli Maltalle ja sieltä edelleen Englantiin. Englannin kuningas Yrjö V oli Maria Fjodorovnan siskon puoliso.


title: Dmitri Aleksandrovitš Romanov

text:
Romanov suku -säätiön perustamisvuonna 1979 Dmitri Aleksandrovitšista tuli sen ensimmäinen puheenjohtaja. Hän toimi tässä tehtävässä kuolemaansa 1980 asti.
Dmitri oli naimisissa kahdesti. Ensimmäisestä avioliitosta (1931–1947) venäläissyntyisen kreivittären Marina Sergejevna Golenistševa-Kutuzovan (1912–1969) kanssa syntyi yksi tytär, ruhtinatar Nadežda Romanov (1939–2002). Toinen avioliitto (1954–1969) Margaret MacKellar Chisholmin (1898–1969) kanssa oli lapseton.


title: Nikita Romanov

text: Prinssi Nikita Alexandrovitš Romanov (16. tammikuuta 1900 Pietari, Venäjä – 12. syyskuuta 1974 Cannes, Ranska) oli venäläissyntyinen aatelinen ja suuriruhtinatar Ksenia Aleksandrovna Romanovan ja suuriruhtinas Aleksandr Mihailovitš Romanovin poika.


title: Nikita Romanov

text: Nikitan isovanhemmat olivat tsaari Aleksanteri III ja keisarinna Maria Fjodorovna. Venäjän viimeinen tsaari Nikolai II oli hänen enonsa. Hän kuului Romanovien hallitsijasukuun myös isänsä puolelta. Nikita vietti vanhempiensa kanssa paljon aikaa Etelä-Ranskassa vuoden 1906 jälkeen, koska hänen isänsä Aleksandr oli riidoissa tsaari Nikolai II:n kanssa tämän poliittisten päätösten takia.


title: Nikita Romanov

text:
Venäjän vallankumouksen aikana vuonna 1917 Nikita vangittiin vanhempiensa ja isoäitinsä ja joidenkin muiden hallitsijasuvun jäsenten kanssa Krimillä. Nikita pakeni perheineen 11. huhtikuuta 1918 Venäjältä Ison-Britannian kuningas Yrjö V:n, joka oli Maria Fjodorovnan siskon puoliso, lähettämällä brittiläisellä sotalaivalla HMS Marlborough'lla Mustanmeren yli Maltalle ja sieltä edelleen Englantiin. Ensimmäiset vuodet maanpaossa Nikita asui Pariisissa siskonsa Irina Jusupovan talossa.
Prinssi Nikita meni 9. helmikuuta 1922 naimisiin venäläissyntyisen kreivittären Maria Vorontsova-Daškovan (13. helmikuuta 1903, Tsarskoje Selo, Venäjä – 16. kesäkuuta 1997 Cannes, Ranska) kanssa Pariisissa.


title: Nikita Romanov

text: Maria Vorontsova-Daškova oli tunnettu valkoisten venäläisten keskuudessa aatelistaustansa vuoksi.


title: Nikita Romanov

text: Maria ja Nikita saivat kaksi poikaa:


title: Nikita Romanov

text: Nikita Romanov kuoli vuonna 1974 Cannesissa.


title: ASCII Media Works

text: ASCII Media Works kabushikigaisha () on japanilainen julkaisija, jonka tuotteisiin kuuluu lehtiä, kirjoja ja videopelejä.


title: ASCII Media Works

text: ASCII Media Works syntyi huhtikuussa 2008, kun ASCII ja Media Works fuusioituivat. Muodostuneen yhtiön pääjohtajaksi valittiin ASCIIta johtanut Kiyoshi Takano. Yhtiö tunnetaan "Dengeki"-tuotemerkistään (), jonka nimellä on julkaistu lähinnä peli- ja sarjakuva-aiheisia lehtiä, kuten "Dengeki G's Magazine" ja "Dengeki Daiō". Suurin osa ASCII Media Worksin julkaisemista peleistä on visual noveleita, poikkeuksena konsoliroolipeli "".


title: ASCII Media Works

text: Aktiivisia lehtiä:


title: Origin

text: Origin voi tarkoittaa:


title: Paul Schrier

text: Paul Schrier (oik. Paul L. Schrier II, s. 1. kesäkuuta 1970 Las Vegas, Nevada) on yhdysvaltalainen näyttelijä ja 3D taiteilija, joka tunnetaan parhaiten Bulkin roolista televisiosarjassa "Mighty Morphin Power Rangers".


title: Paul Schrier

text: Schrierin näyttelijäura sai alkunsa vuonna 1993 televisiosarjan "Mighty Morphin Power Rangersin" myötä. Hän näytteli sarjassa yhdessä Jason Narvyn kanssa kaksikkoa Bulk ja Skull, jotka olivat sarjan kevennyshahmot. Hän jatkoi Power Rangersin parissa vuoteen 1999 asti, jonka myötä Schrieristä tuli pisimpään sarjassa mukana olleena alkuperäisistä näyttelijöistä. Tämän lisäksi hän esiintyi myös molemmissa elokuvissa Power Rangers ja Power Rangers turbovaihteella.


title: Paul Schrier

text: Schrier kuitenkin palasi vielä "Power Rangers Lost Galaxyn" jälkeen Power Rangersin pariin vuosina 2000–2002 vieraillessaan "Power Rangers Lightspeed Rescuen" jaksossa "The Mighty Mega Battles" pelkkänä äänenä. Myös "Power Rangers Time Forcen" jaksossa " Dawn of Destiny" Schrier oli mukana pelkästään äänenä. Hän palasi kuitenkin kameran eteen "Power Rangers Wild Forcessa" Bulkin rooliin, vierailtuaan jaksossa "Forever Red".


title: Paul Schrier

text: Schrier esiintyi Power Rangersin lopulla myös muissa televisiosarjoissa "Silkkiä ja luoteja", sekä "Masked Rider" ja elokuvassa "Le zombi de Cap-Rouge". Hän on myös tehnyt pieniä elokuvarooleja muun muassa "Wicked Gamessa", sekä dubbauksia animeen.


title: Paul Schrier

text: Schrier uusi roolinsa Bulkina sarjassa Power Rangers Samurai vuosina 2011-2012. Hän esiintyi sarjassa jälleen kevennyshahmona, tällä kertaa Skullin pojan Spiken kanssa, jota esitti Felix Ryan.


title: Theofano

text: Theofano (, n. 960 – 15. kesäkuuta 991) oli saksien keisarinna ja Otto II:n puoliso, joka miehensä kuoltua hallitsi valtakuntaa alaikäisen poikansa Otto III:n sijaishallitsijana noin kahdeksan vuotta. Häntä ei tule sekoittaa samannimiseen ja samalla vuosisadalla eläneeseen, Bysantissa vaikuttaneeseen ja juonittelevaan keisarinnaan (Theofano Anastaso).


title: Theofano

text: Saksien hallitseman Länsi-Rooman ja Bysantiksi kutsutun Itä-Rooman välillä oli huomattavia jännitteitä, sillä Bysantti vaati sakseja luovuttamaan Etelä-Italian bysanttilaisille. Otto I Suuri piti hyvänä ratkaisuna panna matkaan lähetystö pyytämään bysanttilaista prinsessaa vaimoksi pojalleen Otto II:lle. Lähetystön asia lykkääntyi Bysantissa kuitenkin jonkin verran, sillä itsekin vallan anastanut keisari Nikeferos II Fokas oli murhattu vuonna 969, eikä hänen jälkeensä valtaistuimelle noussutkaan sen oikeutettu perijä Basileios, vaan vallan kaappasi Nikeferos II:n sisarenpoika, Johannes I Tzimiskes. Hän tarjosi Otto II:lle tyttärensä Theofanon kättä, minkä lähetystön jäsenet prinssin puolesta hyväksyivät, vaikka tämä olikin nousukkaan tytär eikä varsinaista hallitsijasukua. Theofano ja Otto II vihittiin avioliittoon paavi Johannes XIII:n johdolla Roomassa 14. huhtikuuta 972 Otto I:n yhä ollessa saksien hallitsijana. Theofano kruunattiin samana päivänä.


title: Theofano

text: Theofanon koulutus oli ollut laadukas. Hän puhui esimerkiksi sujuvasti latinaa, joka oli tuolloinen maailmankieli. Koska Theofano matkusteli puolisonsa mukana ympäri saksien valtakuntaa hallintoasioissa, hänellä oli hyvät mahdollisuudet tutustua hallintokäytäntöihin. Hänen asemaansa vahvisti lisäksi se, että hänen appensa Otto I lahjoitti hänelle laajoja maa-alueita ja lukuisia luostareita eri puolilta valtakuntaa.


title: Theofano

text: Otto I kuoli äkillisesti jo vuosi häiden jälkeen, 973. Theofano kulki edelleen nyt keisarin asemaan kohonneen miehensä mukana tämän monenlaisilla matkoilla myös raskaana ollessaan. Heidän lapsistaan neljä jäi eloon, joista nuorimpana syntyi vuonna 980 kauan odotettu miespuolinen kruununperijä. Tytärten nimet olivat Adelheid, Sofie ja Mathilde, ja poikalapsi sai nimekseen Otto isänsä ja isoisänsä mukaan. Pieni Otto III lähetettiin Länsi-Roomasta saksien valtakunnan keskukseen Saksaan.


title: Theofano

text:
Theofanon puoliso kuoli kuumeeseen (todennäköisesti malariaan) joulukuussa 983. Vallankaappausta aiemmin kahteen otteeseen yrittänyt sukulainen Henrik Riitelijä vetosi lähisukulaisen oikeuteen ja otti Otto III:n huollettavakseen tarkoituksenaan päästä itse valtaistuimelle. Hänen aikomuksensa ei kuitenkaan saanut tukea ylhäisön keskuudessa, ja kun suurin osa ruhtinaista asettui Otto III:n puolelle, Henrik siirtyi syrjään. Theofano lähti Italiasta Saksaan tarkoituksenaan saada valtuudet hallita poikansa nimissä. Poika luovutettiinkin Theofanolle, joka palkitsi tästä Henrikin antamalla tälle takaisin vallankaappausyritysten jälkeen pois otetun Baijerin herttuakunnan. Poliittisena vetona tämä toimi valta-asemaa vakauttavasti, sillä se sai Henrikin suhtautumaan suopeasti Theofanoon ja Otto III:een.
Vaikka Theofanon yksittäisistä toimenpiteistä ei tiedetä paljoakaan, voidaan niin itä- kuin länsirajojen huomattavaa rauhallisuutta pitää hänen henkilökohtaisena ansionaan. Tuolloin oli tapana antaa neuvotteluvaltuuksia myös hallitsijoiden vaimoille: kun tunnelma miesvoimin järjestetyissä neuvotteluissa oli lämmetä liikaa, kutsuttiin näiden vaimot koolle keskustelemaan asioista keskenään. Tiedossa on ainakin neljä tapaamista, joiden lopputuloksena oli kaikkia osapuolia tyydyttävä kompromissi. Neuvotteluissa Theofanolla oli huomattavaa vaikutusvaltaa, sillä hänen hallinnoimansa alue oli seudun mahtavin. Neuvottelumenetelmää käyttäen Theofanon onnistui anoppinsa tukemana rauhoittaa valtakunnan länsiraja.


title: Theofano

text: Länttä rauhattomammassa idässä ja pohjoisessa sodankäynniltä ei aina kuitenkaan vältytty, joskin Theofanon kaudella valtakunnan itärajallakin käynyt kuohunta asettui. Valloitus- tai käännytyspyrkimyksiä Theofanolla, toisin kuin anopillaan, ei tiedetä olleen. Theofanon hallituskaudelta on löydetty paljon taideteoksia, mistä historiantutkijat ovat päätelleet tämän aikakauden olleen rauhan aikaa.


title: Theofano

text: Theofano kuoli ankaraan kuumeeseen 15. kesäkuuta 991 Nijmegenin kaupungissa noin 35-vuotiaana. Hänen anoppinsa toimi hallitsijana, kunnes Otto III saavutti täysi-ikäisyyden 15-vuotiaana vuonna 994.


title: Theofano

text: Barth, Reinhard: Historian suurnaiset. Ajatus kirjat, 2005. s.83-94.


title: Matts Forss

text: Mattias ”Matts” Forss () oli suomalainen poliitikko. Hänen puolueensa oli Ruotsalainen kansanpuolue.


title: Matts Forss

text: Forss valittiin eduskuntaan kaksissa vaaleissa, 1945 ja 1948, ja hän toimi kansanedustajana kuuden vuoden ajan, huhtikuusta 1945 heinäkuuhun 1951. Hän edusti Vaasan läänin pohjoista vaalipiiriä. Eduskunnan valiokunnista hän vaikutti lakivaliokunnassa, maatalousvaliokunnassa ja talousvaliokunnassa. Hän toimi poliittisella urallaan myös Vöyrin kunnallislautakunnan ja kunnanvaltuuston jäsenenä, jälkimmäisen puheenjohtajana sekä Ruotsalaisen kansanpuolueen lisätyn keskushallituksen jäsenenä.


title: Matts Forss

text: Forss syntyi maanviljelijäperheeseen ja oli itsekin varsinaiselta ammatiltaan maanviljelijä. Hän viljeli maata kotikunnassaan Vöyrillä vuodesta 1909. Kansakoulun ja kansanopiston käynyt Forss toimi myös lautamiehenä ja sai herastuomarin arvon.


title: Matts Forss

text: Hänen puolisonsa oli Edla Maria Seppä, jonka kanssa hän avioitui vuonna 1909. Forss kuoli heinäkuussa 1967, 81-vuotiaana.


title: Johannes Bengs

text: Johannes Bengs () oli suomalainen poliitikko. Hänen puolueensa oli Ruotsalainen kansanpuolue.


title: Johannes Bengs

text: Bengs valittiin eduskuntaan vaaleissa 1922 Vaasan läänin eteläisestä vaalipiiristä. Hän toimi kansanedustajana syyskuusta 1922 huhtikuuhun 1924 ja oli jäsenenä eduskunnan laki- ja talousvaliokunnassa. Hän toimi poliittisella urallaan myös Mustasaaren kunnallislautakunnan ja kunnanvaltuuston jäsenenä sekä molempien puheenjohtajana.


title: Johannes Bengs

text: Bengs syntyi maanviljelijäperheeseen ja oli itsekin ammatiltaan maanviljelijä, jona hän työskenteli Mustasaaressa vuodesta 1898. Hän toimi myös lautamiehenä ja sai herastuomarin arvonimen. Koulutukseltaan hän oli ylioppilas, joksi hän valmistui vuonna 1896.


title: Johannes Bengs

text: Bengs oli naimisissa Edla Maran kanssa. He avioituivat vuonna 1900. Bengs kuoli lokakuussa 1936, 59 vuoden iässä.


title: Immanuel Bäck

text: Jacob Immanuel Bäck () oli suomalainen pappi ja poliitikko. Hänen puolueensa oli Ruotsalainen kansanpuolue.


title: Immanuel Bäck

text: Bäck valittiin eduskuntaan kolmissa vaaleissa, 1922, 1927 ja 1929. Hän toimi kansanedustajana syyskuusta 1922 huhtikuuhun 1924, jolloin hän edusti Vaasan läänin eteläistä vaalipiiriä, ja syyskuusta 1927 lokakuuhun 1930, jolloin hän edusti Vaasan läänin pohjoista vaalipiiriä. Hän vaikutti varsinaisena jäsenenä eduskunnan kulkulaitosvaliokunnassa, suuressa valiokunnassa ja talousvaliokunnassa. Bäck toimi poliittisella urallaan myös presidentin valitsijamiehenä, presidentinvaalissa 1925.


title: Immanuel Bäck

text: Bäck oli varsinaiselta ammatiltaan pappi. Hän kirjoitti ylioppilaaksi vuonna 1894, minkä jälkeen hän suoritti teologian erotutkinnon vuonna 1901, jona vuonna hänet myös vihittiin papiksi, ja pastoraalitutkinnon vuonna 1903. Hän työskenteli Korsnäsin seurakunnan kirkkoherrana vuosina 1908–1925 ja Vöyrin seurakunnan kirkkoherrana vuosina 1925–1939. Hän oli myös Mustasaaren rovastikunnan lääninrovasti 1932–1939 ja virkaa tekevä lääninrovasti 1929–1932. Ennen kirkkoherruuttaan Bäck työskenteli kirkkoherran apulaisena Munsalassa 1901–1902 ja Tyrvään kirkkoherranviran armovuoden saarnaajana 1902–1904 sekä Suomen Luterilaisen Evankeliumiyhdistyksen palveluksessa, sihteerinä 1904–1906 ja yliasiamiehenä 1906–1908.


title: Immanuel Bäck

text: Myös Bäckin vanhempi veli Johannes Bäck toimi Ruotsalaisen kansanpuolueen kansanedustajana, vuosina 1907–1914 ja 1917–1919. Heidän vanhempansa olivat Johannes Bäck, evankelisen herätysliikkeen johtaja ja Tyrvään kirkkoherra, ja Hilda Charlotta Bäckström. Immanuel Bäckin puoliso oli Ilma Ellen Ottilia von Essen, jonka kanssa hän avioitui vuonna 1901. Heidän poikansa Helge Bäck toimi vuosina 1962–1973 Espoon ruotsinkielisen seurakunnan kirkkoherrana.


title: (E)-stilbeeni

text: (E)-stilbeeni eli "trans"-stilbeeni (CH) on aromaattinen hiilivety. (E)-stilbeeniä käytetään muun muassa keltaisten ja punaisten väriaineiden valmistuksessa. . Lisäksi yhdistettä käytetään värillisissä lasereissa.


title: (E)-stilbeeni

text: (E)-stilbeenillä on stereoisomeeri (Z)-stilbeeni eli "cis"-stilbeeni. Näistä kahdesta (E)-stilbeeni on pysyvämpi, koska (Z)-stilbeenin pysyvyyttä heikentää steerinen este, jonka vuoksi yhdisteen rakenteen kaksi bentseenirengasta eivät ole täysin tasomaisia, eikä rakenne siksi ole yhtä pysyvä kuin se on (E)-stilbeenissä. . (E)-stilbeeni muuttuu fotonin vaikutuksestaan isomeerkseen (Z)-stilbeeniksi. (Z)-stilbeeni muuntuu valon vaikutuksesta edelleen dihydrofenantreeniksi, joka voidaan hapettaa fenantreeniksi. Erilaisista disubstitiuoituja (E)-stilbeenejä voidaankin käyttää erilaisten fenantreenijohdoksien synteesissä.


title: (E)-stilbeeni

text: (E)-stilbeeniä voidaan valmistaa synteettisesti Wittigin reaktiolla. Synteesin ensimmäisessä vaiheessa bentsyylitrifenyylifosfoniumbromidisuolasta tehdään ylidi trifenyylifosfiinioksidin avulla. Stilbeeniä muodostuu, kun ylidisuola reagoi bentsaldehydin kanssa.


title: (E)-stilbeeni

text: Suomalaisen metsäkuusen kuoren painosta stilbeenejä on jopa 1-10%. Puut, kuten kuusi, käyttävät näitä antioksidantteja tuholaishyönteisiä ja lahottajasieniä vastaan puolustautumiseen. Stilbeenit ovatkin tehokkaita suoja-aineita, ja ne hidastavat kuorikarikkeen lahoa ja kompostoitumista. Suomen ilmasto-olosuhteet, pitkä kesä ja talvi vielä rikastavat stilbeenejä puiden kuoreen keski-eurooppaa huomattavasti korkeampiin pitoisuuksiin. Yliopisto, Puusta pitkälle, sivut 34-35


title: Goodies

text: Goodies on R&B-artisti Ciaran ensimmäinen studioalbumi. Albumi julkaistiin Yhdysvalloissa 28. syyskuuta 2004.